August 2021 – Stokepic\nRyseitiau Salad Jar Mason Perffaith ar gyfer Teithiau Ffordd\nPan fyddaf yn meddwl am yr eiliadau a newidiodd fy mywyd, mae’n rhestr fer. Cyfle i symud dramor am y tro cyntaf fel myfyriwr ysgol gynradd. Dal fy efeilliaid newydd-anedig fel mam newydd. A darganfod saladau jar mason. Efallai y byddwch chi’n chwerthin (neu’n rholio’ch llygaid os ydych chi’n byw gyda pherson yn ei arddegau …\nRyseitiau Salad Jar Mason Perffaith ar gyfer Teithiau Ffordd Read More »\nY 7 Llyfr Coginio Salad Gorau: Llysiau, Grawn a Mwy\nRydyn ni’n cynnwys cynhyrchion rydyn ni’n meddwl sy’n ddefnyddiol i’n darllenwyr. Os prynwch trwy ddolenni ar y dudalen hon, efallai y byddwn yn ennill comisiwn bach. Dyma ein proses. Oes gennych chi amser caled yn paratoi saladau gwych? Gall y llyfrau coginio hyn sy’n canolbwyntio ar salad helpu i wneud saladau’n gyffrous eto. Rhwng cadwyni …\nY 7 Llyfr Coginio Salad Gorau: Llysiau, Grawn a Mwy Read More »\nYr 17 Pwdin Sbaenaidd Gorau ar gyfer Unrhyw Ddathliad\nmike garten O churros crensiog gyda siwgr a sinamon i grwst cyfoethog wedi’i stwffio â dulce de leche, nid oes prinder pwdinau Sbaenaidd blasus i’w mwynhau. Rydyn ni wedi crynhoi’r ryseitiau cacennau gorau, ryseitiau cwci, cacennau a mwy i fodloni dant melys pawb, p’un a ydych chi’n chwilio am ffefryn teuluol cyfarwydd neu â diddordeb …\nYr 17 Pwdin Sbaenaidd Gorau ar gyfer Unrhyw Ddathliad Read More »\n7 pwdin cyflym i wneud gyda bara\nRydyn ni i gyd wedi bod ar yr adeg honno pan fydd chwant sydyn am rywbeth melys yn cymryd drosodd ac rydyn ni’n teimlo y gallem ni oryfed ar bob mithai. Mae’r cogydd ynoch chi, fel arfer mewn cwsg hir, dwfn, yn codi i achub yr achlysur ac rydych chi’n gorymdeithio i’r gegin i wneud …\n7 pwdin cyflym i wneud gyda bara Read More »\n6 Ryseitiau Cawl Hawdd O Wledydd Na Fethoch Chi Er Mwyn Cynhesu Eich Diwrnodau Glaw\nY cawl gorau i’w wneud nid yn unig yw’r un sy’n defnyddio ryseitiau hawdd, ond hefyd yn cynhesu ac yn bodloni’r archwaeth. Mae’r tymor glawog sy’n digwydd yn Singapore a rhai rhannau o Malaysia yn bendant yn galw am rysáit hawdd fel cawl. Ewch â hi i’r lefel nesaf, beth am gofio ein taith flaenorol …\n6 Ryseitiau Cawl Hawdd O Wledydd Na Fethoch Chi Er Mwyn Cynhesu Eich Diwrnodau Glaw Read More »\nY rysáit cawl cyw iâr rhost gorau\nNodiadau yr Awdwr Mae’n hawdd cysylltu cawl cyw iâr â theimladau o les. Efallai bod y cysylltiad hwnnw’n cael ei greu gyntaf pan fydd ein gofalwyr yn rhoi rhyw fersiwn o gawl cyw iâr inni pan fyddwn yn teimlo’n sâl? Rwy’n cofio ei fwyta fel plentyn gan obeithio y byddai’n gwneud i mi deimlo’n well, …\nY rysáit cawl cyw iâr rhost gorau Read More »\nY 15 Rysáit Salad Sbigoglys Gorau, O Salad Nwdls Reis i Ricotta Mefus\nGall saladau sbigoglys wneud i chi feddwl am chwiw bwyd iach sy’n brin o flas neu greadigrwydd. Ond gallant fod yn llawer mwy na hynny: gall blas priddlyd, ychydig yn chwerw sbigoglys ychwanegu egni at unrhyw salad. Rydw i yma i roi 15 syniad blasus i chi nid yn unig i fwyta sbigoglys, ond i’w …\nY 15 Rysáit Salad Sbigoglys Gorau, O Salad Nwdls Reis i Ricotta Mefus Read More »\nSut i Berwi Bronnau Cyw Iâr ar gyfer Paratoi Prydau Bwyd\nEwch ymlaen i’ch wythnos gyda’r rysáit cyw iâr hawdd hwn ar gyfer paratoi pryd o fwyd! Sut i ferwi bronnau cyw iâr yw fy nhiwtorial syml a fydd yn rhoi cyw iâr wedi’i dorri’n fân suddlon a blasus y gallwch ei ddefnyddio ar gyfer bron popeth. Am y mwyaf perffaith a rhyfeddol o dyner. pobi …\nSut i Berwi Bronnau Cyw Iâr ar gyfer Paratoi Prydau Bwyd Read More »\nRysáit Salad Haf Cyw Iâr Kale TikTok Gyda Lluniau\nOs nad ydych chi’n hoff o gêl fel arfer, efallai y bydd y salad hwn yn newid eich meddwl. Mae gan Kale enw am fod yn fwy chwerw a chaled pan fo’n amrwd, ac yn dechnegol yn lysieuyn gaeaf, mae’n well ei baru â llysiau gwyrdd wedi’u rhostio neu eu cynnwys mewn cawliau swmpus. Pan …\nRysáit Salad Haf Cyw Iâr Kale TikTok Gyda Lluniau Read More »\nRysáit Salad Cinio Pita Chip\nnodiadau awdur Dyma’r adeg o’r flwyddyn dwi wrth fy modd yn cael ffrindiau draw am swper. Rwy’n dweud wrth rywun am ddod â gwin, mae rhywun arall yn cael byrbryd (cornichons, madarch wedi’u marineiddio, sleisen drwchus o Parm), mae rhywun arall yn gofalu am bwdin. Yn amlwg byddaf yn gofalu am y prif ddigwyddiad, Fi, …\nRysáit Salad Cinio Pita Chip Read More »


17 06 2016 Dewch am dro gyda Gŵyl Dwli ar Gerdded - Cyngor Bwrdeistref Sirol Pen-y-bont ar Ogwr\nDewch am dro gyda Gŵyl Dwli ar Gerdded\nYn dechrau dydd Sadwrn yma, bydd Gŵyl Dwli ar Gerdded (18 - 26 Mehefin) yn gwahodd cerddwyr o bob oed a bob gallu i wrando ar straeon hanesyddol wrth iddynt gyfri’r milltiroedd.\nMae’r ŵyl gerdded AM DDIM, a drefnir bob blwyddyn gan Gyngor Bwrdeistref Sirol Pen-y-bont ar Ogwr mewn partneriaeth â’r Fforwm Mynediad Lleol a thîm o wirfoddolwyr, yn galw ar drigolion lleol i gamu i mewn i’w hesgidiau cerdded neu eu hesgidiau ymarfer corff a mwynhau rhaglen wythnos lawn o deithiau cerdded, gyda rhai yn fwy anodd na’i gilydd.\nMae llawer o’r teithiau cerdded yn gwahodd pobl sy’n ymddiddori mewn hanes i loywi eu gwybodaeth leol, ac mae’r uchafbwyntiau’n cynnwys taith gerdded o amgylch adeiladau rhestredig Maesteg ddydd Iau 23 Mehefin a thaith gerdded i glywed hanes harbwr Porthcawl ddydd Gwener 24 Mehefin.\nBydd y rheini sy’n dwli ar fyd natur wrth eu boddau yn cael eu harwain gan arweinydd gwybodus ar daith gerdded ystlumod o amgylch Llyn Gwyllt Porthcawl ddydd Iau 23 Mehefin o 9:30am ymlaen, a bydd plant wrth eu bodd â’r daith gerdded a fydd yn cynnwys adrodd y stori ‘Aliens in Underpants’ sy’n cychwyn o Lyfrgell Pen-y-bont ar Ogwr ddydd Sadwrn 18 Mehefin.\nBydd 31 taith cerdded i gyd, pob un ohonynt am ddim, ond bydd angen archebu eich lle ar rai ohonynt ymlaen llaw. I gael manylion llawn y teithiau cerdded, ewch i www.love2walk.co.uk


siaradwr Colofn | cyflenwr gwneuthurwr o Taiwan dosbarthwr cyfanwerthwr\nRydych chi yma: Hafan-> cynhyrchion -> colofn Siaradwr -> siaradwr Colofn\nSefydlwyd yn Taiwan, Cotina Co., Ltd. yw un o'r gwneuthurwr, cyflenwr i ddarparu siaradwr Colofn. Yr ydym wedi bod yn gwasanaethu cwsmeriaid gyda didwylledd, proffesiynol, a chyfrifoldeb. Boddhad cwsmeriaid yw ein nod yn y pen draw. Er mwyn diwallu anghenion cwsmeriaid ac yn y farchnad, rydym yn gyson yn gwella ein hunain i wasanaethu ein cwsmeriaid. Gallwn bob amser yn cael y boddhad uchaf gan gwsmeriaid o ran cyflenwi ar-amser, ansawdd cynnyrch, gwasanaethau. Felly, ni fyddwn byth yn rhoi'r gorau i wella. Rydym yn hyderus y byddwn bob amser yn darparu cynnyrch o ansawdd gorau a gwasanaeth i'n cwsmeriaid. Croeso i ymweld ar ein gwefan!


Cymraeg - Resource Jones the D... | ransackdance\nMae Jones y Ddawns yn gwneud, rhannu a datblygu theatr dawns ansawdd uchel a beiddgar yng Nghymru ac o Gymru, gan weithio’n genedlaethol ac yn rhyngwladol ar brosiectau gyda llu o artistiaid dawns, cymunedau a chydweithwyr rhyngwladol. Mae hefyd yn creu cyfleoedd ar gyfer pobl ifanc Byddar a Thrwm eu Clyw a/neu sy’n byw yng ngefn gwlad y Canolbarth i gymryd rhan mewn prosiectau dawns creadigol dan arweiniad dawnswyr proffesiynol.\nDechreuodd y cwmni fel Gwyn Emberton Dance yn 2015, gyda sioeau a gafodd eu creu gan Gwyn Emberton fel yr unig goreograffydd, yn gweithio gyda dawnswyr o Gymru a thramor a gyda thimau creadigol gwych o bob rhan o Brydain.\nDros y blynyddoedd mae’r cwmni wedi gwahodd artistiaid eraill i arwain ar brosiectau ac mae wedi ehangu ei nodau ac uchelgais i gynnwys mwy o bobl. Arweiniodd hyn at i’r cwmni newid ei enw yn Ebrill 2021 i Jones y Ddawns. Dros yr ychydig flynyddoedd nesaf maent yn bwriadu creu mwy o gyfleoedd ar gyfer y genhedlaeth nesaf o artistiaid dawns i gymryd rhan ac arwain prosiectau.\nMae mwy o wybodaeth am Jones y Ddawns ar gael ar eu gwefan newydd (www.jonesthedance.com). Gallwch hefyd weld rhai o’r artistiaid dawns y maent wedi bod yn gweithio gyda hwy’n ddiweddar ar eu prosiectau.\nGallwch hefyd ddarllen am waith blaenorol Gwyn Emberton Dance yma.\nMae’r cyfweliad dilynol gyda Gwyn Emberton yn esbonio mwy am ei rôl gyda’r cwmni a’i brosesau coreograffig:\nYou Chose, WHAT? yw prosiect presennol Jones y Ddawns sy’n cael ei ddatblygu ar hyn o bryd. Dechreuodd gwaith ar You Chose, WHAT? yn 2019 fel prosiect ymchwil a datblygu bach gyda’r dawnswyr Hampus Bergenheim ac Osian Meilir, a myfyrwyr dawns 3ydd blwyddyn ym Mhrifysgol Cymru Y Drindod Dewi Sant. Y bwriad oedd mynd i gynhyrchiad a theithio yn 2020 ond cafodd hynny ei ganslo am resymau amlwg. Gyda chefnogaeth grant gan Gyngor Celfyddydau Cymru, gallodd y cwmni gynnal tair wythnos bellach o ymchwil a datblygu ym mis Tachwedd 2020 gyda chwe dawnsiwr a’r awdur/actor Keiron Self. Disgwylir y bydd y gwaith yn parhau yn 2021 i fod yn barod i gynulleidfaoedd ddechrau 2022.\nYn hytrach na taith theatr yn ôl y bwriad gwreiddiol bydd 'You Chose WHAT? yn ffilm dawns ryngweithiol i’w phrofi mewn lleoedd newydd ac anarferol. Bydd yn cwestiynu syniadau am ewyllys rhydd a ph’un oes gennym y rhyddid i ddewis ai peidio mewn gwirionedd. Caiff ei ysbrydoli gan straeon a’i greu gyda phobl ifanc o gefndiroedd sy’n cael eu tangynrychioli. Mae Gwyn yn cydweithio gyda’r dawnswyr a’r timau creadigol a chaiff y rhan fwyaf o’r coreograffeg ei ddatblygu drwy dasgau a gwaith byrfyfyr. Bydd y tasgau yn wahanol ar gyfer pob un o’r gweithiau a chaiff ei greu gyda’r rhai sydd yn yr ystafell ar y pryd.\nIslaw mae dau o’r tasgau coreograffeg y gwnaeth Gwyn, y dawnswyr a Keiron Self eu hymchwilio yn nau gyfnod ymchwil a datblygu You Chose, What?\nRhowch gynnig ar y tasgau hyn ac mae croeso i chi eu haddasu fel sydd angen.\nTasg 1: ‘ing’\nMae’r gwaith hwn yn cynnwys gweithio gyda berfau Saesneg sy’n gorffen gyda ‘ing’. Mae nifer o gamau yn y dasg sy’n datblygu o’i gilydd. Mae’n well dechrau gyda Rhan A ac\nadeiladu ar hyn ond nid yw’n hanfodol dilyn y fformat yma.\nRhai o’r geiriau Saesneg a ddefnyddiwyd oedd ..\nGallech ddefnyddio eich geiriau ‘ing’ eich hun – efallai un sy’n perthyn o ran cyd-destun i’ch gwaith eich hun. Dewiswch tua 6 i 8 gair.\nY cam cyntaf yw ymchwilio ansawdd y gair ‘ing’ yn unigol. Er enghraifft, gyda Rolling (Rholio) gallwch rolio eich esgyrn y rhai yn eich breichiau, dwylo, traed, pelfis, gwddf neu hyd yn oed eich tafod ac ati. Efallai y gallech ddechrau gyda dim ond un rhan o’r corff, yna symud i rolio rhan arall, ystyried ansawdd y rolio, sylwi ar y teimladau mae’n eu rhoi i chi. Efallai y gallech anfon y rholio ar hyd y corff i rannau eraill. Rhowch amser i chi’ch hunan ymchwilio hyn.\nPan fyddwch yn barod rhowch gynnig ar y gair Folding (Plygu). Yn cyntaf ymchwiliwch lle mae plygiadau amlwg yn y corff h.y. eich cymalau – pen-ôl, pen-elin, pen-glin, migwrn. Yna ceisiwch blygu lleoedd eraill hefyd ... rhai gyda phlygiadau llai amlwg e.e. clun, asen, clust. Cwestiynwch pa ansawdd gaiff ei greu, ystyried y teimladau a gweithredoedd y rhannau sy’n amlwg yn plygu a’r llai amlwg. Sut mae’r teimlad a’r weithred yma’n wahanol i Rolio? Beth ydych chi’n sylwi am y gwahaniaeth mewn ansawdd? A oes gwahaniaeth mewn ansawdd? Os na, pam felly?\nUnwaith eich bod wedi ymchwilio ychydig ewch i’r gair nesaf ac ailadrodd. Nodyn – peidiwch â phoeni os nad yw rhywbeth yn gweithio i chi.\nRhowch gynnig ar ddau air ‘-ing’ ar unwaith. Beth mae hyn yn ei greu yn y corff? Sut mae hyn yn teimlo? A oes cydymffurfiaeth? Gwrthdaro? Sylwch a chwestiynwch.\nFaint o eiriau –ing allwch chi eu gwneud ar yr un pryd? Beth sy’n digwydd?\nNawr symudwch i barau.\nGellir gwneud hyn mewn cyswllt (delfrydol) neu gellir ei wneud o bell (meddyliwch am ofod negyddol).\nDewiswch un o’r geiriau ‘ing’ ar gyfer dau/dwy o ddawnswyr i ymchwilio gyda’i gilydd.\nYna gofynnwch iddynt roi cynnig ar y geiriau eraill. Ceisiwch eiriau gwahanol i’ch gilydd.\nSylwch beth sy’n digwydd, yr hyn rydych yn ei hoffi, beth sy’n gweithio i chi.\nEto, mewn parau.\nRhowch restr o eiriau yr un i’r dawnswyr – dylent fod yn wahanol eiriau ‘ing’ neu o leiaf mewn trefn wahanol. Mae pedwar yn rhif da i ddechrau. Labelwch nhw o A i Ch. Cychwynnwch yn A, yna newid i B, C ac yna Ch, fel y dymunwch. Gallwch bob amser fynd yn ôl at A, B ac yn y blaen. Ymchwiliwch y strwythur hwn ac ymchwilio tempo newidiadau rhwng llythrennau/geiriau –ing.\nNodyn – Gadewch iddynt lifo a riffio ychydig. Sylwch ar yr arddulliau symud, ansoddau a phatrymau o gymharu â’i gilydd.\nDyma ble mae’r rhan anodd i fi. Gosod.\nSut mae gosod deunydd byrfyfyr?\nRwyf naill ai’n recordio byrfyfyr a gweithio gyda’r dawnswyr i osod a chwarae gyda’r deunydd mewn ffordd mwy gerfluniol yn ddiweddarach neu ofyn i’r dawnswyr ei osod gam wrth gam ac yna ei lunio gyda’i gilydd.\nDyma enghraifft o –ing ar ôl y cam gosod, a gafodd ei greu gyda Hampus Bergenheim a Jade Roberts.\nTasg 2: Testun a Chyfuno Symudiad\n(Mae hyn fel rhwbio eich bol a chrafu eich pen.)\nMeddyliwch am ddewis (neu eich pwnc/thema); y dewisiadau a wnewch bob dydd; y dewisiadau mawr, sy’n effeithio ar fywyd; a’r rhai sy’n ymddangos eu bod yn cael eu gwneud drosoch.\nYsgrifennwch am sefyllfa o ble wnaethoch ddewis neu gyfres o ddewisiadau – gall fod yn unrhyw beth y teimlwch yn gysurus gydag ef, gall yr ysgrifennu fod mewn unrhyw arddull a ddymunwch – o bwyntiau bwled i draethawd. Gall fod yn stori unigol neu rywbeth mwy athronyddol am ddewis, ychydig yn wleidyddol, neu hyd yn oed ddoniol.\nDarllenwch ef yn ôl. Gwiriwch ef am rhythm, synnwyr neu lol. Mwynhewch ei gynnwys. Peidiwch ei wneud yn rhy hir, mae tua 45 eiliad yn ddigon i ddechrau ar gyfer y cynnig cyntaf.\nYn nesaf gofynnwch i’r dawnswyr greu darn o ddeunydd symud yn seiliedig ar eich testun. Gall fod yn ddehongliad ystum/llythrennnol neu’n seiliedig ar pa mor bersain yw’r\ntestun/y rhythm. Gosodwch y deunydd hwn a’i ddysgu’n dda.\nDysgwch y testun ar eich cof.\nNawr dyma darn rwbio’r bol, crafu’r pen – cyfunwch y testun gyda’r darn o ddeunydd symud. Gwelwch beth sy’n digwydd i ystyr y testun, beth y gallwch ei dynnu, beth sydd ei angen, beth nad sydd ei angen, cymerwch ddarn allan, rhoi cynnig arno mewn gwahanol dempo, gyda gwahanol nodweddion ... Gofynnwch i’ch hunan beth mae’n ei olygu i chi...\nYn You Chose, WHAT? buom yn ymchwilio llawer mwy ar destun nag o’r blaen. I mi mae’n rhaid i destun gyfeirio at y corff. Mae’n rhaid cael cysylltiad gyda’r corff neu reswm am iddo fod yno ...


Enillodd Gogledd Corea I Yen Cyfradd cyfnewid\nData cyfraddau cyfnewid y Cenhedloedd Unedig ar 19/09/2020 03:30\nEnillodd Gogledd Corea I Yen gyfradd gyfnewid heddiw. Enillodd Gogledd Corea yn Yen heddiw.\nEnillodd Gogledd Corea I Yen gyfradd gyfnewid heddiw\n1 Enillodd Gogledd Corea (KPW) yn hafal i 0.12 Yen (JPY)\n1 Yen (JPY) yn hafal i 8.61 Enillodd Gogledd Corea (KPW)\nCyfnewidiad Enillodd Gogledd Corea i Yen ar y gyfradd gyfnewid go iawn ar gyfer heddiw yw 19 Medi 2020. Gwybodaeth o'r ffynhonnell. Mae gwybodaeth am werth Enillodd Gogledd Corea i Yen yn cael ei diweddaru unwaith y dydd. Mae'r wefan yn dangos gwerth cyfartalog trosi Enillodd Gogledd Corea yn Yen. Mae gwybodaeth cyfradd gyfnewid yn gyfeiriol ac yn rhad ac am ddim ac yn newid bob dydd.\nGyfradd gyfnewid dramor diweddaru 19/09/2020 yn ôl y data y Cenhedloedd Unedig.\nMae 1 Enillodd Gogledd Corea bellach yn 0.12 Yen yn Ewrop. Cododd 1 Enillodd Gogledd Corea gan 0.001119 Yen heddiw yn y prif fanc yn Ewrop. Mae cyfradd gyfnewid Enillodd Gogledd Corea yn cynyddu yn erbyn Yen yn ôl Ewrop. Mae cost 1 Enillodd Gogledd Corea heddiw yn hafal i 0.12 Yen, fel banc Ewropeaidd y gwlad wedi'i sefydlu.\nTrosi Enillodd Gogledd Corea I Yen Enillodd Gogledd Corea I Yen byw ar farchnad cyfnewid Forex Enillodd Gogledd Corea I Yen Hanes y gyfradd gyfnewid\nEnillodd Gogledd Corea I Yen Cyfradd cyfnewid heddiw yn 19 Medi 2020\nSut y gellir gweld cyfradd gyfnewid Enillodd Gogledd Corea i Yen dros yr ychydig ddyddiau diwethaf yn ein sampl o'r gronfa ddata a ddangosir yn y tabl. I brynu arian cyfred yn broffidiol - cymharwch ddeinameg y gyfradd gyfnewid yn ystod y dyddiau diwethaf. Mae gwefan moneyratestoday.com yn caniatáu ichi weld cyfraddau cyfnewid ar gyfer heddiw, 1 diwrnod yn ôl, 2 ddiwrnod yn ôl, 3 diwrnod yn ôl, ac ati. Rhagfynegwch gyfradd gyfnewid Enillodd Gogledd Corea i Yen ar gyfer yfory, yn seiliedig ar ddata ar werth y cyfnewid y dyddiau hyn.\n19.09.2020 0.117235 0.001119 ↑\n18.09.2020 0.116116 -0.000973 ↓\n17.09.2020 0.117089 -0.000368 ↓\n16.09.2020 0.117457 -0.00105 ↓\n15.09.2020 0.118507 0.000491 ↑\n1.16 Yen cost 10 Enillodd Gogledd Corea yn y gyfradd gyfnewid gyfredol. Mae 50 Enillodd Gogledd Corea bellach yn werth 5.81 Yen. 11.62 Yen cost 100 Enillodd Gogledd Corea yn y gyfradd gyfnewid gyfredol. 29.05 Yen cost 250 Enillodd Gogledd Corea yn y gyfradd gyfnewid gyfredol. 1 Enillodd Gogledd Corea yn hafal i 0.12 Yen yn ôl cyfradd gyfnewid y banc cenedlaethol heddiw. Cododd 1 Enillodd Gogledd Corea gan 0.001119 Yen heddiw yn ôl cyfradd gyfnewid prif fanc y wlad.\n1.16 JPY 5.81 JPY 11.62 JPY 29.05 JPY 58.09 JPY 116.18 JPY 290.46 JPY 580.92 JPY\nMae 1 Yen bellach yn 8.61 Enillodd Gogledd Corea. Mae cost 5 Yen yn Enillodd Gogledd Corea bellach yn hafal i 5. Mae cost 10 Yen yn Enillodd Gogledd Corea bellach yn hafal i 10. Mae cost 25 Yen yn Enillodd Gogledd Corea bellach yn hafal i 25. Mae cyfradd gyfnewid Enillodd Gogledd Corea yn tyfu heddiw yn erbyn Yen. Mae 1 Enillodd Gogledd Corea bellach yn costio 0.12 Yen - cyfradd gyfnewid y banc cenedlaethol.\n8.61 KPW 43.04 KPW 86.07 KPW 215.18 KPW 430.35 KPW 860.71 KPW 2 151.77 KPW 4 303.54 KPW


Hafan > Pynciau > Iechyd a gofal cymdeithasol > Cyhoeddiadau > Iechyd > Cynllun Grant Sector Gwirfoddol Her Iechyd Cymru yn 2013-2014 a 2014 -15 Cynllun Grant Sector Gwirfoddol Her Iechyd Cymru yn 2013-2014 a 2014 -15\nMae gofyn bod gennych y feddalwedd gywir i weld gwybodaeth benodol ar y wefan hon. Mae'r dudalen hon yn cynnig cysylltiadau i raglenni gweld a darllen sydd ar gael am ddim.\tNod y Cynllun yw atgyfnerthu’r gwaith o wella iechyd yng Nghymru mewn modd cynaliadwy trwy gefnogi prosiectau a ddatblygir ac a gyflwynir gan sefydliadau gwirfoddol cenedlaethol.\nMae hefyd yn ceisio datblygu’r modd a’r gallu o fewn y Sector Gwirfoddol yng Nghymru i weithio mewn partneriaeth gyda Llywodraeth Cymru. Bydd y cynllun yn cyfrannu at wireddu blaenoriaethau polisi’r Rhaglen Lywodraethu ar gyfer hybu iechyd a lles. Roedd cam cyntaf y broses geisiadau yn dod i ben ar 31/07/2012. Mae’r ymgeiswyr llwyddiannus yng Ngham 1 wedi cael eu gwahodd i gyflwyno ceisiadau yng Ngham 2 a oedd yn agor ar 01/09/2012. Y dyddiad cau ar gyfer derbyn ceisiadau Cam 2 fydd 31/10/2012. Mae’r ffurflen gais a’r ddogfen ganllawiau ar gyfer Cam 2 ar gael i’w lawrlwytho.\nCylch cyllido 2012 gwybodaeth gefndir\nFfurflen gais a nodiadau cwblhau cam 2


Llyfrgell Owen Phrasebank - union\nNid yn union fel hyn y digwyddai pethau bob amser, wrth gwrs.\nNid oedd pethau yn union yr un fath yn Awstria.\nWelintons a oedd fel newydd d eu bod nhw'n union yr un oed â hi, mae'n debyg.\nDaeth Herbert Asquith drosodd ar ei union, a chynigiodd sefydlu Comisiwn Brenhinol.\n'Un peth y galla i ddweud yw fod y llain ar gyfer pob gêm bron yn union yr un peth.\nRydw i'n gwybod yn union sut rai ydyn nhw bellach a does dim angen i ti boeni.\nYn union fel pe byddai S4C yn Nhregaron.\nYn union wedi ei ddyfodiad i Dyddewi, fe'i hapwyntiodd ei hun yn bennaeth yr eglwys golegol yn Llanddewi Brefi.\nMae'r ysgolfeistr yn ceisio rheoli'r gêm yn union fel y byddai athro yn ceisio rheoli dosbarth.


Craffu ar y Strategaeth Pwysau Iach: Cymru Iach | Cynulliad Cenedlaethol Cymru\nCraffu ar y Strategaeth Pwysau Iach: Cymru Iach\nAr 17 Ionawr 2019 cyhoeddodd Llywodraeth Cymru ei strategaeth ddrafft Pwysau Iach: Cymru Iach ar gyfer ymgynghori arni. Diben y strategaeth ddrafft yw ceisio atal a lleihau gordewdra yng Nghymru. Daw'r ymgynghoriad i ben ar 12 Ebrill 2019.\nMae'r Pwyllgor Plant, Pobl Ifanc ac Addysg wedi penderfynu ystyried y strategaeth ddrafft o safbwynt plant a phobl ifanc. Nid yw'r Pwyllgor yn bwriadu dyblygu ymgynghoriad Llywodraeth Cymru; ei nod, yn hytrach, yw sicrhau y bydd anghenion penodol plant a phobl ifanc yn cael eu diwallu, yn ystod y cam cynnar hwn yn natblygiad polisi pob oed.\nAr 6 Mawrth, fe wnaeth y Pwyllgor drafod yn uniongyrchol â grŵp bach o randdeiliaid perthnasol. Soniwyd wrth y Prif Swyddog Meddygol yn y sesiwn gyhoeddus ar 14 Mawrth am y materion a nodwyd gan y rhanddeiliaid a’r Aelodau.\nBydd ymateb y Pwyllgor i’r ymgynghoriad yn cael ei gyflwyno i Lywodraeth Cymru erbyn 12 Ebrill.\nO gofio perthnasedd y gwaith hwn i gylch gorchwyl y Pwyllgor Iechyd, Gofal Cymdeithasol a Chwaraeon, mae gwahoddiad agored wedi'i estyn i'w aelodau i gymryd rhan yn y gwaith hwn.\nCyflwynodd y Pwyllgor ei ymateb ffurfiol i ymgynghoriad Llywodraeth Cymru ar 11 Ebrill 2019.\nCyhoeddwyd gyntaf: 22/01/2019\nYmateb y Pwyllgor i ymgynghoriad Llywodraeth Cymru: 11 Ebrill 2019 PDF 263 KB


Llyfrgell Owen Phrasebank - cynhyrchydd\nRoedd - - yn gweld sefyllfa o'r fath yn berygl o ran tegwch i'r cynhyrchydd.\nY mae'r Cynhyrchydd yn gwarantu yn ymrwymo ac yn cytuno y:\n"Mae ganddi ffordd wahanol o edrych ar bethau a hiwmor eitha gwahanol," meddai Ann Fôn, cynhyrchydd Mêts yn y Stêts.\nOfn iddo gymryd ei ffordd ei hun mae o, a'i anwybyddu o, fel cynhyrchydd." "Wyt ti'n meddwl mai un felly ydi o?" "'Dwn i ddim; mae'n bosib.\nAddaswyd ymhellach wedi trafod a'r cynhyrchydd - Tony Jones.\n"Mae yna lot o fratiaith," meddai'r cynhyrchydd, Laurel Davies.\nDim ond y cynhyrchydd sydd mewn sefyllfa i wneud y math yma o benderfyniad a dyna'n union yw sywddogaeth cynhyrchydd.\nYn ôl be' ma' rhywun yn 'i ddallt mae cynhyrchydd y rhaglen, er bod hwnnw'n dad i ddau o blant, yn rhwbio ynddi.\nYmgymera a chytuna'r Cynhyrchydd i dalu'r canlynol i'r Archif:-\nWedyn tro o gwmpas y BBC - stiwdio newyddion, BBC Cymru'r Byd, adran is-deitlo gyda Terry Dyddgen-Jones, y cynhyrchydd ei hun yn eu harwain o gwmpas Cwm Deri.\nY mae'r un broblem o driciau llwyfan yn wynebu cynhyrchydd teledu Y Tŵr.\nBydd enw da BBC Cymru fel cynhyrchydd gwasanaethau a rhaglenni o ansawdd yn cael effaith arwyddocaol ar ei allu cystadleuol, ond efallai na fydd yn ddigon ynddo'i hun i gynnal lefelau cynulleidfaoedd ar droad mileniwm newydd.\nmae unrhyw arian y cynhyrchydd yn mynd ar fuddsoddiad o'r fath - mae'r cyfnod paratoi yn ddrud a'r ysgrifennu yn cymryd amser hir.\nBydd gan yr Artist hawl i doriad pryd bwyd awr o hyd ar ol pum awr o waith ac eithrio amser colur a bydd y Cynhyrchydd, yn ogystal, yn sicrhau fod yr Artist yn cael toriad te neu goffi chwarter awr ar ol tair awr o waith.\nO fewn y swm hwnnw bydd rhyddid a hyblygrwydd gan y cynhyrchydd i gyflogi yn ôl ei ddewis ei hun.\nDaeth newyddion y bydd Gogz yn cwblhau eu halbym cyn hir o dan oruchwyliaeth Richard Jackson sef cynhyrchydd Big Leaves ac mae disgwyl y bydd yr Ep yn cael ei rhyddhau yn y dyfodol agos - edrychwn ymlaen at hynny.


Alun Cairns yn cyhoeddi ymweliad masnach â Qatar i gryfhau cysylltiadau’r DU â diwydiant y Dwyrain Canol - GOV.UK\nAlun Cairns yn cyhoeddi ymweliad masnach â Qatar i gryfhau cysylltiadau’r DU â diwydiant y Dwyrain Canol\n“Hediadau rhwng Cymru a Qatar yn dangos bod ein gwlad yn agored i fusnes”\nBydd Alun Cairns, Ysgrifennydd Gwladol Cymru yn bwriadu cryfhau’r bartneriaeth ddeinamig rhwng y DU a’r Dwyrain Canol pan fydd yn ymweld â Qatar yn ddiweddarach y mis hwn.\nBydd Mr Cairns yn cwrdd ag uwch swyddogion gweithredol o Qatar Airways ynghyd â darpar fuddsoddwyr eraill i feithrin mwy o gyfleoedd busnes rhwng Cymru a Qatar.\nCaiff y cyhoeddiad hwn ei wneud yr un diwrnod ag y cadarnhawyd y bydd y gwasanaeth newydd o Gaerdydd i Doha ar Qatar Airways yn cael ei lansio ar 1 Mai 2018, gyda’r tocynnau’n mynd ar werth o heddiw ymlaen.\nDywedodd Mr Cairns, a gafodd sgyrsiau rheolaidd ag uwch reolwyr yn Qatar Airways i gyflwyno’r achos dros gael gwasanaeth o Gymru:\nMae enw da Qatar fel cwmni awyrennau yn rhagorol ac mae economi agored Prydain sy’n canolbwyntio ar fusnes yn amlwg wedi llywio penderfyniad y cwmni i lansio gwasanaeth o Gymru.\nBydd y llwybr newydd hwn yn cyfleu neges gadarnhaol am Gymru sy’n edrych allan ac yn datblygu masnach ryngwladol a chysylltiadau twristiaeth â gweddill y byd. Rydw i’n edrych ymlaen at weld yr awyrennau’n hedfan o faes awyr ein prifddinas y gwanwyn nesaf.\nMae Qatar eisoes yn un o dair marchnad allforio fwyaf y DU yn y Dwyrain Canol ac mae hefyd yn gyfrifol am £35 biliwn o fuddsoddiad presennol yn y DU. Mae’r fasnach rhwng y ddwy wlad yn werth dros £5 biliwn y flwyddyn ac mae’r berthynas rhwng y gwledydd hyn yn parhau i fynd o nerth i nerth.\nYmunodd Mr Cairns â Liam Fox, yr Ysgrifennydd Masnach Ryngwladol yn y sioe fasnach fwyaf erioed i gael ei chynnal ym Mhrydain rhwng Qatar a’r DU, a gynhaliwyd yn Birmingham yn gynharach eleni, lle pwysleisiodd y pethau unigryw sydd gan Gymru i’w cynnig i ddarpar fewnfuddsoddwyr o’r Dwyrain Canol.\nDywedodd Mr Cairns gan siarad cyn ei ymweliad â’r Dwyrain Canol yn ddiweddarch y mis hwn:\nQatar yw un o bartneriaid masnachol pwysicaf y DU. Mae’r cysylltiadau sydd rhyngom eisoes yn rhai cryf iawn ond mae’n siŵr y bydd yr ymweliad hwn yn rhoi’r cyfle i ni feithrin ac adeiladu ar y perthnasau hynny.\nMae gan fusnesau yng Nghymru gymaint i’w gynnig i’r Dwyrain Canol - ac i’r gwrthwyneb. Mae’n hanfodol ein bod yn parhau i weithio gyda’n gilydd i feithrin y cysylltiadau hyn, yn y gobaith y caiff cysylltiadau busnes, addysg a diwylliannau pellach eu creu er bydd y DU gyfan.


BlogMenai.com: Y pol Cymreig diweddaraf - y neges bwysig\ndw'i ddim yn deall y berthynas rhwng y pol ICM/BBC a'r disgyn yng nghefnogaeth Llafur.\nByddai'n dda cael trafodaeth fanylach o'r arolygon barn am annibyniaeth, e.e. sut yn union y cafwyd hyd i'r bobl oedd am eu hateb. Rhaid cofio fod annibyniaeth yr Alban wedi dod i ymddangos yn bosib achos darganfyddiad olew Mor y Gogledd. Pa adnoddau crai sydd gan Gymru fyddai'n helpu hybu hyder fel yn yr Alban? Byddai trafod hyn yn dangos y gwahaniaeth rhwng Plaid Cymru a Llafur yn gyflym iawn am nifer o resymau.\nRoedd pol piniwn ICM/BBC nid yn unig am annibyniaeth ond hefyd yn cynnwys cwestiwn am sut fyddech chi'n pleidleisio - sy'n cadw 3 sedd i'r Blaid, gyda llaw.\nRoedd cwestiwn cyfansoddiad yn un aml-dewis a mi dewisodd bron hanner ar gyfer fwy o bwerau i Gymru, gyda hyd yn oed fwy yn cefnogi pwerau dros yr heddlu a rhai pwerau lles a nawdd cymdeithasol.\nOnd dwi ddim yn siwr am effaith perfformiad sal Llywodraeth Llafur ar gwymp cefnogaeth Llafur. Faswn i'n dweud mae perfformiad sal Miliband sy'n gyfrifol, a'r ffaith mae Llafur fel wrthblaid wedi bod mor wan. Roedd twf aruthrol yn eu cefnogaeth ar ol 2010, ond erbyn hyn mae pobl wedi sylwi nad yw Llafur yr ateb i'r Toris. Rhaid i'r Blaid dangos fod ni yw'r unig ateb go iawn.\nIa - mae Llafur Cymru yn tan berfformio Llafur y DU. Mae hyn yn anghyffredin iawn pam mae'r Toriaid wrth y llyw yn Llundain. Perfformiad llywodraeth Carwyn Jones - neu'r ffordd mae'r cyfryngau yn diffinio'r berthynas honno sy'n gyfrifol am hynny yn fy marn i.


Ffynonellau Cefnogaeth | Wales Wellbeing\nCymerwch yr Arolwg Cyfredol\nCymryd arolwg ar-lein\nCymerwch arolwg trwy e-bost neu bost\nCymryd Rhan mewn Astudiaethau Eraill\nFfynonellau Cymorth Cyfredol\nOs ydych chi'n cael problemau iechyd meddwl, mae rhai manylion isod am ffynonellau cymorth a sut i gysylltu â nhw. Cofiwch na allwn gynnig unrhyw gyngor na chefnogaeth am brofiadau emosiynol y gallech fod yn eu cael.\nAm Gymorth ar Unwaith\nLlinell gymorth iechyd meddwl i Gymru yw C.A.L.L.. Maent yn cynnig gwasanaeth gwrando a chefnogi cyfrinachol. I gysylltu â nhw naill ai ffoniwch 0800 132 737 neu neges ‘help’ i ‘81066’ neu ewch i callhelpline.org.uk. Ni chodir tâl arnoch am eu galw.\nGwasanaeth gwrando cyfrinachol yw'r Samariaid. Maent yn cynnig lle diogel i siarad am unrhyw anawsterau y gallech fod yn eu profi. Cysylltwch â nhw ar 116 123, mae'r Rhif yn rhad ac am ddim i'w ffonio ac mae ganddynt bobl yn gweithio 24 awr y dydd, 365 diwrnod y flwyddyn. Gallwch hefyd eu e-bostio ar jo@samaritans.org neu ymweld â'u gwefan yn samaritans.org/how-we-can-help-you.\nShout yw gwasanaeth testun 24/7 cyntaf y DU, yn rhad ac am ddim ar bob rhywydwaith symudol mawr, i unrhyw un mewn argyfwng unrhyw bryd, unrhyw le. Mae'n lle i fynd os ydych chi'n cael trafferth i ymdopi ac mae angen help arnoch ar unwaith. Ewch i'w gwefan yn giveusashout.org neu drwy decstio ‘SHOUT’ i ‘85258’.\nCadw'n Ddiogel Profedigaeth Asisn Du a Lleiafrifoedd Ethnig\nPobl ifanc Cyffuriau ac Alcohol Cam-drin Domestig\nAros yn Ddiogel Wrth Glo\nIIechyd Cyhoeddus Cymru\nMae eu tudalennau "aros yn iach gartref" yn rhoi manylion am gymorth a chyngor ar ofalu amdanoch chi eich hun a'ch anwyliaid yn ystod unigrwydd.\nDu Asiaidd a Lleiafrifoedd Ethnig\nCymorth, gwasanaethau a chyngor i bobl dduon a lleiafrifoedd ethnig (BAME) ledled Cymru y mae salwch meddwl yn effeithio arnynt.\nCymorth Profedigaeth a Cholled\nCruse Bereavement Care Wales\nRhoi cymorth i'r rhai sydd wedi cael profedigaeth. Rhywle i droi pan fydd rhywun yn marw.\nScymorth Ar Gyfer Lles Pobl Ifanc\nYma i'ch helpu i ddeall dydych chi ddim ar eich pen eich hun ac i'ch helpu i ddod o hyd i'r cymorth rydych yn ei haeddu.\nLlinell gymorth ddwyieithog ddi-dâl sy'n darparu un pwynt cyswllt ar gyfer unrhyw un yng Nghymru sydd am gael rhagor o wybodaeth neu gymorth yn ymwneud â chyffuriau neu alcohol.\nDeveloping a Caring Wales\nGwasanaethau i bobl y mae camddefnyddio alcohol a chyffuriau ac anawsterau iechyd meddwl yn effeithio arnynt. Grŵp o asiantaethau'r sector gwirfoddol o bob rhan o Gymru.\nGwasanaethau i oroeswyr trais a chamdriniaeth. Elusen genedlaethol yng Nghymru sy'n gweithio i roi terfyn ar gam-drin domestig a phob math o drais yn erbyn menywod.\nSafe Wales Dyn Project\nCefnogi dynion heterorywiol, hoyw, deurywiol a thrawsrywiol sy'n dioddef cam-drin domestig gan bartner.


Bydd Canu Bendigedig - BBC Cymru Fyw\nBydd Canu Bendigedig\nDyma gwestiwn i chi. Ydych chi'n canu 'Duw a Gadwo'r Frenhines'? Mae 'na sawl reswm dros beidio.\nMae achlysuron lle mae'n cael ei defnyddio fel anthem Seisnig mewn gemau Rygbi a phêl droed yn esiampl amlwg. A fyddai unrhyw un yn honni bod trwch y cefnogwyr yn Stadiwm y Mileniwm neu Stadiwm Dinas Caerdydd yn amharchu'r frenhines trwy beidio canu God Save The Queen pan fod Cymru'n chwarae Lloegr? Go brin.\nAr achlysuron eraill, lle mae'r gân yn cael ei defnyddio fel anthem Brydeinig, mae'r geiriau'n gallu peri gofid i weriniaethwyr ac anffyddwyr fel ei gilydd. Mae eraill, fi yn eu plith, wedi eu magu i gredu nad yw'n gymwys i gymysgu gweddi a gwladgarwch. Mae gweddïo ar Dduw i sicrhau bod y Frenhines yn 'victorious' yn mynd â ni i dir John Williams, Brynsiencyn rhywsut.\nRwy'n crafu fy mhen ychydig felly wrth geisio deall yr holl ffwdan ynghylch penderfyniad Jeremy Corbyn i beidio canu'r anthem mewn gwasanaeth i goffhau'r 'Battle of Britain' ddoe.\nPe bai'r arweinydd Llafur newydd wedi gwrthod sefyll ar ei draed fe fydda'r ymosodiadau yn ddealladwy ond mae'n anodd osgoi'r teimlad y byddai'r union rai sy'n ymosod arno heddiw am beidio canu wedi ei gyhuddo o ragrith pe bai e wedi agor ei geg.\n"Labour Hypocrite" oedd pennawd tudalen flaen y Sun ddoe wrth adrodd bod Jeremy Corbyn wedi derbyn gwahoddiad i ymuno a'r Cyfrin Gyngor. 'Corb Snubs the Queen' yw'r pennawd heddiw.\nO leiaf mae Mr Corbyn yn gyson. Go brin y gellir dweud hynny am rai o'i feirniaid.


Ymgyrch ‘rhianta cadarnhaol’ i ymddangos ar y sgrin fawr | LLYW.CYMRU\nYmgyrch ‘rhianta cadarnhaol’ i ymddangos ar y sgrin fawr\nBydd hysbyseb sy'n annog rhianta cadarnhaol yn ymddangos mewn sinemâu ledled Cymru yn ystod yr hanner tymor fel rhan o'r cam diweddaraf mewn ymgyrch gan Lywodraeth Cymru.\nMae nifer o arbenigwyr ym meysydd rhianta ac ymddygiad plant wedi cyfrannu at yr ymgyrch Magu plant. Rhowch amser iddo, sy'n dangos sut mae annog a chanmol plant am eu hymddygiad da yn fwy effeithiol na'u cosbi'n llym am gamymddwyn. Mae nifer o grwpiau cymorth i rieni ar draws Cymru wedi cefnogi'r ymgyrch hefyd.\nCafodd yr ymgyrch Magu plant. Rhowch amser iddo ei lansio yn wreiddiol yn 2015, gyda gwefan benodol, tudalen Facebook, llyfryn a thaflenni cyngor sy'n cynnig cynghorion a gwybodaeth i rieni am ffyrdd o reoli straen wrth fynd ynglŷn â’u gweithgareddau teuluol bob dydd - amser gwely, amser bath, a siopa am fwyd, er enghraifft. Mae'r wefan yn ymdrin â materion penodol, gan gynnwys strancio a hyfforddiant i ddefnyddio’r poti, ac yn mynd i'r afael â'r heriau sy'n gysylltiedig â datblygiad plentyn o’i eni hyd at bum mlwydd oed.\nYmwelodd miloedd o rieni â gwefan Magu plant. Rhowch amser iddo yn ystod cam cyntaf yr ymgyrch, tra bod y dudalen Facebook wedi rhoi cyfle i bobl rannu eu profiadau eu hunain o ran strategaethau rhianta llwyddiannus (ac aflwyddiannus), er lles pobl eraill. Fel rhan o'r ail gam, bydd yr hysbyseb rhianta gyntaf yn cael ei dangos mewn sinemâu yng Nghymru. Hefyd, bydd ymgyrch farchnata yn yr awyr agored ac ar-lein, yn ogystal â phartneriaethau gyda gwefannau rhianta poblogaidd yn y DU, sef Netmums a Mumsnet.\nWrth siarad am y cam diweddaraf yn yr ymgyrch, dywedodd Ysgrifennydd y Cabinet dros Gymunedau a Phlant, Carl Sargeant:\n“Nod yr ymgyrch Magu plant. Rhowch amser iddo yw cefnogi rhieni plant bach drwy ddarparu cymorth a chyngor yn ystod cyfnod sy'n gallu achosi straen fawr, yn ogystal â bod yn adeg o foddhad mawr. Wrth gwrs, nid oes y fath beth â rhiant perffaith ond mae'r mwyafrif llethol o'r ymchwil yn dangos y gall plant a rhieni elwa'n fawr ar rianta cadarnhaol.\n“Rydyn ni am i rieni ledled Cymru rannu eu profiadau o ran rhianta cadarnhaol a sut mae wedi gwneud gwahaniaeth i'w bywydau nhw, ac i fywydau eu plant”,\nychwanegodd Mr Sargeant.\n“Mae'r ymgyrch hefyd yn darparu cyngor am sut i ddelio â'r heriau gwahanol sy'n gysylltiedig â rhianta, ac mae'r wefan yn cynnwys llawer o wybodaeth ddefnyddiol. Bydd rhagor o adnoddau i'w lawrlwytho yn cael eu hychwanegu wrth i'r ymgyrch fynd yn ei blaen.”\nYm mis Mawrth 2016, cafodd canlyniadau'r arolwg rhianta a gynhaliwyd fel rhan o'r ymgyrch eu cyhoeddi, a dywedodd dwy ran o dair o blith y 1,490 o ymatebwyr fod cydbwyso gwaith a chyfrifoldebau teuluol ymhlith y tri phryder uchaf roeddent yn poeni amdanynt amlaf. Fe wnaeth yr arolwg hefyd ddangos bod 82% o rieni plant o dan 5 oed yng Nghymru yn rhestru gweithgareddau awyr agored, er enghraifft, mynd am dro neu chwarae yn y parc lleol, yn eu tair hoff ffordd o dreulio amser gyda’u teulu


Stabal Llandegla (BOW98) | Y Gorau O Gymru\nStabal Llandegla (BOW98)\nLlandegla, North Wales Borderlands\no ddelweddau (16)\nYsgubor wedi ei hadnewyddu yn cynnig llety 5 seren mewn Ardal o harddwch Naturiol Neilltuol yng Ngogledd Cymru.\n£449 yr wythnos\nYsgubor wedi ei hadnewyddu yn cynnig llety 5 seren mewn Ardal o harddwch Naturiol Neilltuol yng Ngogledd Cymru. Gyda stôf goed groesawgar, golygfeydd o gefn gwlad, mynediad uniongyrchol i Lwybr Cenedlaethol Clawdd Offa a Chanolfan Feicio Mynydd Fforest Llandegla ond tair milltir i ffwrdd, dyma leoliad perffaith ar gyfer eich gwyliau nesaf yng Nghymru. Tafarn bentref/bwyty, dwy siop a chaffi o fewn 2 filltir a mynediad anghynwysol i ogofeydd cuddiedig ar dir y perchennog.\nMae'r bwthyn hefyd yn ganolog i gyrchfannau poblogaidd megis tref farchnad Rhuthun, camlas a thrên stêm Llangollen, Parc Cenedlaethol Eryri, arfordir Gogledd Cymru, a dinas Rufeinig Caer. Lleoliad perffaith i ddarganfod Gogledd Cymru a thu hwnt.\nLolfa - ystafell braf gyda soffas a chadeiriau yn amgylchynu stôf goed a theledu.\nCegin - gyda'r cyfarpar angenrheidiol yn cynnwys oergell/rhewgell, popty a gril, meicrodon a pheiriant golchi llestri, peiriannau golchi a sychu dillad.\nArdal fwyta - yn ffinio â'r gegin, gyda bwrdd bwyta mawr a chadeiriau, golygfeydd a mynediad uniongyrchol allan i'r ardd.\nYstafell ymolchi - gyda cawod, toiled a basn.\nYstafell wely 1 - gyda gwely maint king a teledu ar y wal. Cypyrddau dillad a lampau ger y gwely.\nYstafell ymolchi - baddon, basn, toiled a rheilen sychu tywelion.\nYstafell wely 2 - gwely dwbwl a theledu, cypyrddau dillad a lampau ger y gwely. En-suite gyda cawod, toiled, basn a rheilen sychu tywelion.\nYstafell wely 3 - dau wely sengl, teledu a chypyrddau dillad.\nGardd fawr a chaeedig gyda lawnt, patio gyda bwrdd a 6 cadair, a thy chwarae i'r plant. Goliau pêl-droed ar gael ar gyfer y lawnt - perffaith ar gyfer plant o bob oed. Wedi ei amgylchynu gan olygfeydd o gefn gwlad. Barbaciw siarcol hefyd ar gael.\nSied y gellir ei chloi ar gael ar gyfer cadw beiciau ayb.\nPecyn croeso yn cynnwys te a choffi, siwgwr a llaeth, menyn a photel o wîn\nCoed ar gyfer y stôf goed yn gynwysedig\nDm anifeiliaid anwes nac ysmygu tu mewn y bwthyn\nEitemau ar gael - Cegin: pupur a halen, papur cegin, hylif golchi llestri, tabledi i'r peiriant golchi llestri, clytiau, ffoil a ffilm glynu. Ystafell ymolchi: sebon hylif a 2 rolyn papur toiled. Cynnyrch glanhau cyffredinol


Pot Cogydd Araf wedi'i Rostio â Thymheredd Chili\nRyseitiau Tomatos Ryseitiau Cig Eidion Ryseitiau Cog Araf Coginio Bwydydd Araf\nMae tymheri chili yn rhoi blas gwych i'r De-orllewin i'r rost pot yma. Os nad oes gennych chi powdr anhrefn chile, defnyddiwch gymysgedd chili powdr o ansawdd da neu ryw powdwr chipotl sy'n ysmygu. Mae powdwr cilel Mecsico newydd yn ddewis gwych arall.\nYchwanegwch ychydig o wres ychwanegol i'r rhostyn pot gyda chylchoedd pupur jalapeno wedi'u piclo neu bapurau jalapeno neu serrano wedi'u torri'n fân. Rost chyw eidion yw'r dewis gorau ar gyfer prydau popty araf, neu defnyddiwch rost rhost neu rost ar y gwaelod. Os nad oes gennych rost pot, defnyddiwch eidion stiwio neu asennau byr heb anhysbys yn y dysgl.\nGall gwisgo'r cig eidion ychwanegu blas, lliw a gwead, ond os nad oes gennych amser i fwydo'r cig eidion, gallwch sgipio'r cam hwnnw.\nRhowch y cig eidion allan a'i weini gyda tortillas blawd neu tortillas corn meddal, neu lenwch bolion bras wedi'u tostio gyda'r cig eidion. Neu gallwch wneud tacos Indiaidd gyda'r cymysgedd cig eidion a'r bara ffrio hwn. Ar ben y cig eidion gyda cilantro ffres, tomatos wedi'u tynnu, letys wedi'i dorri, a guacamole neu hufen sur.\n1 rost chuck cig eidion (tua 4 punt)\n1 1/2 cwpan o stoc cig eidion (sodiwm heb ei halogi neu isel)\nGall 1 (14.5-uns) tomatos (wedi'i sganio â sudd)\nGall 1 (4-uns) brawf cil ysgafn (wedi'i dorri)\n1 llwy de o bowdwr anhysbys\n1 llwy de o bowdwr chili\n1 cwpan llwy de gwenith\n1 llwy de o bowdwr nionyn\nDewisol: cilantro ffres wedi'i dorri\nGarnishes dewisol: letys wedi'i dorri, tomatos wedi'u tynnu, guacamole, hufen sur\nCynhesu'r olew llysiau mewn sgilet fawr dros wres canolig-uchel. Pan fydd yr olew yn ysgwyd, rhowch y pot rhost eidion ac ewch ar bob ochr. Trosglwyddwch y cig i'r popty araf.\nMewn powlen, cyfunwch y stoc cig eidion, tomatos, pupurau chile, anchoen a phowdri chili, cwmin, powdrynynynyn, a phowdryn garlleg. Ewch i gyfuno ac yna arllwys y cymysgedd dros y rhost.\nGorchuddiwch y pot a'i goginio ar isel am 8 i 10 awr, neu hyd nes bydd y cig eidion yn dendr iawn.\nGweinwch y cig eidion gyda datws wedi'u coginio a llysiau ochr hoff yr ŷd neu'ch teulu, neu rhowch y cig eidion allan a'i weini mewn tortillas neu fwynau tost wedi'u rhannu.\nAddurnwch y cig eidion gyda rhai talennau cilantro neu taco ffres wedi'u torri, os dymunir.\nRost rwd anhysbys yw'r dewis gorau ar gyfer y rysáit hwn, ond bydd rost rost neu rownd isaf yn gweithio hefyd. Neu disodli'r pot wedi'i rostio gyda chig eidion gwnio.\nOs nad oes gennych chi powdr anhrefn, defnyddiwch tua 2 1/2 llwy de o bowdwr chili.\nAr gyfer tacos, draenwch y cig eidion a'i chwythu. Gweinwch ef mewn cregyn taco neu tortilla meddal. Yn top gyda tomato wedi'i dorri, winwns coch, letys wedi'i dorri a'i gaws, ynghyd â saws taco ac hufen sur.\nDefnyddiwch gig eidion sy'n dal i fod ar ben hebos neu pizza neu ei ychwanegu at ddysgl ffa neu stwff Brunswick .\nRyseitiau Rwbiau Byr Coginio Araf Savory\nRysáit Burger Doney Dijon\nDiweddariad Crockpots Coginio Hotter\nPeiriannau Araf Tex-Mex Chicken Thighs\nRysáit Coctel Siapaneaidd: Classic Cognac Syml\nRysáit Chops Porc Mwg\nTapas Shrimp Grilled Sbaeneg (Gambas a la Plancha) Rysáit\nY Buckerau Gorau fyddwch chi erioed wedi eu blasu\nPottasche neu Pearlash mewn Ryseitiau Gingerbread Almaeneg Clasurol\nRysáit Cacen Popyn Lladog Vegan\nRysáit Burger Bratwurst Patty\nRysáit ar gyfer Ravioli Tri Caws\nCasserole Bwyd Môr Gyda Rice neu Pasta


Sut i uno dau ffolder heb ddyblygu i mewn i un ffolder yn Outlook?\nYn Outlook, efallai y bydd gennych lawer o gyfrifon e-bost gyda llawer o ffolderau, mewn rhai achosion, rydych chi am uno dau ffolder yn un a chael gwared ar yr eitemau dyblyg. Sut allwch chi ddatrys y swydd hon yn gyflym? Yn yr erthygl hon, rwy'n cyflwyno cod VBA i'ch helpu chi i'w drin cyn gynted â phosibl yn Outlook.\nUno dau ffolder heb ddyblygu i mewn i un yn ôl cod VBA\nUno ffolderau lluosog a chael gwared ar eitemau dyblyg gyda Kutools ar gyfer Outlook\nI uno dau ffolder yn un a chael gwared ar yr eitemau dyblyg, gallwch ei drin â chod VBA fel y camau canlynol:\n2. Cliciwch ddwywaith ar ThisOutlookSession o Project1 yn y cwarel chwith, yna copïwch a gludwch o dan y cod i'r sgript dde.\nVBA: Uno dau ffolder heb diplicates\n3. Cliciwch offer > cyfeiriadau ac yn y dialog popping, gwiriwch Microsoft Scripting Runtime checkbox.\n4. Cliciwch OK. Nawr gwasgwch F5 allwedd i redeg y cod. Mae deialog yn galw allan i'ch atgoffa i ddewis y ffolder gyntaf rydych chi am ei chyfuno (noder: bydd yr holl eitemau yn y ffolder gyntaf yn cael eu tynnu ar ôl uno â'r ail ffolder).\n5. Cliciwch OK, yn yr ail ymgom popping, dewiswch yr ail ffolder rydych chi am ei gymharu ac uno ag ef.\n6. Cliciwch OK, nawr, bydd yr holl eitemau yn y ffolder gyntaf yn cael eu symud i'r ail ffolder, ac mae'r rhai dyblyg hefyd yn cael eu tynnu.\nOs nad ydych chi'n gyfarwydd â chod VBA, ceisiwch ei ddefnyddio Kutools ar gyfer Rhagolwg, ychwanegiad defnyddiol, gyda'i Cydgrynhoi Ffolderi a E-byst Dyblyg cyfleustodau a all drin y swydd hon yn hawdd ac yn gyflym.\nKutools for Outlook , Yn cynnwys 100 + nodweddion ac offer pwerus ar gyfer Microsoft Outlook 2016, 2013, 2010 ac Office 365.\nTreial Am Ddim 45 diwrnod\nUno ffolderau lluosog\n1. Cliciwch Kutools Plus > Cydgrynhoi Ffolderi, yna yn y Uno ffolderi lluosog yn un deialog, cliciwch Ychwanegu i ychwanegu'r ffolderau at restr a fydd yn cael eu huno, dewiswch ffolder fel y ffolder cyrchfan.\n2. Cliciwch OK > OK. Nawr mae'r holl eitemau yn y ffolderau a ddewiswyd wedi'u huno yn un ffolder benodol.\nTynnwch eitemau dyblyg\n3. Cliciwch Kutools > Dileu Dyblyg > E-byst Dyblyg. Yna yn y Negeseuon dyblyg deialog, gwiriwch y ffolder rydych chi am gael gwared â dyblygu.\n4. Cliciwch nesaf, Yn Gosodiadau Negeseuon Dyblyg deialog, nodwch y meini prawf rydych chi'n eu defnyddio i gymharu e-byst, yna gwiriwch Dileu negeseuon dyblyg dewis a dethol Cymharwch am negeseuon dyblyg mewn un ffolder.\n5. Cliciwch nesaf > nesaf, mae'r e-byst dyblyg wedi'u hidlo. Cliciwch Dileu neges ddyblyg botwm> OK i gael gwared ar yr e-byst dyblyg yn llwyddiannus.


Safon dda o ofal er gwaethaf heriau digynsail COVID-19 | Arolygiaeth Gofal Cymru\nSafon dda o ofal er gwaethaf heriau digynsail COVID-19\nCyhoeddedig 30 Meh 2021\nHeddiw [30 Mehefin] mae Arolygiaeth Gofal Iechyd Cymru (AGIC) wedi cyhoeddi'r canfyddiadau o'i adolygiad cenedlaethol â thema COVID-19.\nMae'r adolygiad hwn yn dwyn ynghyd y canfyddiadau o'r holl weithgarwch sicrwydd a wnaed ers mis Mawrth 2020. Cynhaliwyd mwy na 110 o wiriadau ledled Cymru dros y cyfnod, gan ganolbwyntio ar y graddau yr oedd gwasanaethau gofal iechyd yn darparu gofal diogel ac effeithiol i gleifion yn ystod y cyfnod hwn, yn ogystal â'r ffordd yr oedd iechyd a llesiant y staff yn cael eu cefnogi.\nDrwy gydol y pandemig, mae AGIC wedi parhau i sicrhau bod pobl yng Nghymru yn derbyn gofal diogel, effeithiol o ansawdd da.\nEr mwyn cefnogi darparwyr gofal iechyd i ganolbwyntio ar gadw pobl yn ddiogel, gwnaethom addasu ein dull o gynnal gwaith sicrwydd ac arolygu drwy ddiwygio'r ffocws o ran pryd a sut roeddem yn mynd ati i wneud ein gwaith. Roedd hyn yn cynnwys datblygu dull newydd o gael sicrwydd o bell a defnyddio gweithgarwch arolygu ar y safle traddodiadol lle roedd y risg i ddiogelwch y cleifion yn uchel iawn neu lle roedd modelau gofal newydd wedi cael eu cyflwyno ar fyrder, er enghraifft ysbytai maes a chanolfannau brechu torfol. Drwy gydol y pandemig, cafodd y gwaith hwn ei gefnogi drwy barhau i adolygu gwybodaeth, gan gynnwys gwybodaeth a phryderon a ddaw i law drwy ein pwynt cyswllt cyntaf a hysbysiadau gan sefydliadau gofal iechyd am ddigwyddiadau. Gwnaethom hefyd weithio'n agos gyda sefydliadau partner.\nYn gyffredinol, gwelsom fod y gofal a ddarparwyd ledled Cymru yn ystod y pandemig o safon dda.\nRoedd trefniadau da wedi cael eu cyflwyno mewn gwasanaethau gofal iechyd er mwyn addasu i'r amgylchedd gofal a'r ffordd yr oedd pobl yn cael gafael ar ofal, gan alluogi gwasanaethau i barhau i weithredu yn ystod y pandemig. Gwnaed y newidiadau hyn o fewn amserlenni byr iawn yn aml ac roeddent yn cynnwys newidiadau i'r amgylchedd er mwyn cefnogi gofynion cadw pellter cymdeithasol, a darparu apwyntiadau o bell er mwyn cynnal gwasanaethau gofal iechyd mor ddiogel â phosibl. Mae gwasanaethau wedi rhoi dulliau gweithredu arloesol ar waith i gefnogi llesiant corfforol a meddyliol cleifion yn ystod y pandemig.\nAr adegau, mae'r pandemig wedi datblygu'n gyflym iawn, ac er ein bod o'r farn bod trefniadau rheoli heintiau priodol wedi bod ar waith ar y cyfan, mae nifer y brigiadau o achosion mewn ysbytai a welsom yn ystod yr ail don yn dangos bod angen sicrhau bod trefniadau'n effeithiol, gan leihau'r risg o drosglwyddo'r haint gymaint â phosibl.\nGwnaethom nodi'r ymdrechion arbennig a wnaed gan staff sy'n gweithio mewn gwasanaethau gofal iechyd, a barhaodd i ddangos ymrwymiad diflino a hyblygrwydd yn ystod cyfnod o heriau digynsail. Fodd bynnag, roedd yr effaith ar lesiant y staff hyn yn glir. Heb os, wrth i Gymru barhau ar ei thaith i wella, bydd yr her a wynebir gan wasanaethau gofal iechyd i fynd i'r afael â'r ôl-groniad o driniaethau yn dod â math gwahanol o bwysau. Bydd angen i wasanaethau sicrhau bod trefniadau cadarn ar waith i gefnogi eu staff i ddarparu gofal diogel ac effeithiol.\nRwyf am ganmol ymrwymiad, gwydnwch a hyblygrwydd staff ym mhob rhan o GIG Cymru ac mewn gwasanaethau gofal iechyd annibynnol sydd wedi gweithio'n ddiflino i ddarparu gofal i gleifion ac i'w gilydd yn ystod yr heriau aruthrol a gyflwynwyd gan COVID-19. Er gwaethaf cymhlethdodau digynsail darparu gofal yn ystod y pandemig, mae ein canfyddiad cyffredinol, sef bod gofal o ansawdd da yn cael ei ddarparu, yn brawf o ymrwymiad a dyfeisgarwch timau gofal iechyd ledled Cymru.


Canolfan Antur Pwll Du - Blaenavon World Heritage Site\nCafodd y Ganolfan ei moderneiddio yn ddiweddar gan Ann a Peter Jones sy'n byw ac yn gweithio ar y safle bridio gwartheg pedigri duon Cymreig, gerllaw. Mae'r fferm bellach yn ymestyn i tua 20 hectar ac mae wedi ei hamgylchynu gan ardal o dir comin drefol sydd yn cynyddu'r ardal yn sylweddol ar gyfer ymwelwyr i gerdded ac archwilio. Mae'r fferm yn rhan o gynllun amaeth-amgylcheddol 'Tir Gofal' Cymru gyfan, lle mae'r ffocws yn cael ei roi ar ffermio mewn ffordd sy'n gyfeillgar i'r amgylchedd a rheoli'r tir ar gyfer bio-amrywiaeth a budd bywyd gwyllt.\nMae'r teulu wedi byw yn y fferm am dros 30 mlynedd, ac mae ei hanes yn perthyn yn agos i anheddiad Pwll Du y credir ei fod wedi cael ei sefydlu pan ddechreuwyd cloddio am lo a haearn ar ddechrau'r 18fed Ganrif.\nEr y cafodd y rhan helaeth o Bwll Du ei ddymchwel ym 1963 gyda sylfeini ac olion crasu yn dangos eu ehangder, yr unig adeiladau eraill a saif yw tafarn y Lamb and Fox a Neuadd Lesiant y Glowyr, sydd bellach yn Ganolfan Antur Pwll Du a oedd yn dyst i gyfraniadau’r glowyr a aeth ati i’w hadeiladu drwy gan ddefnyddio arian a gymerwyd o’u cyflogau heb yr un geiniog gan ffynonellau allanol\nAddas i Deuluoedd:Na\nCyfeiriad:Canolfan Antur Pwll Du, Fferm Pen-y-Galchen Pwll Du, Blaenafon, Pontypool, Torfaen, NP4 9SS\nFfon+44 (0)1495 791 577\nVisit Wales - 3 Seren\nSengl:Bydd bwcio ar gyfer grwpiau bach ac unigolion ar y funud olaf yn costio £17.00 y pen, y noson. Wrth archebu lle ar gyfer grŵp gall y grwpiau ddisgwyl\nYstafell neu uned bwthyn:Defnyddio’r Ganolfan i’r grŵp yn unig dros benwythnos am gost o £400 y noson (isafswm o ddwy noson) waeth faint o aelodau fydd yn y grŵp hyd at uchafs


Pages 470 - 483\ny Siopfawr, i wr a gwraig y ty, ei mham hi, ac ychydig eraill oedd yn byw yn Abermaw, yn nghyd a rhyw bobl ddyeithr o'r wlad. Wrth gydmaru oed yr hen wraig y pryd hwnw, atebai yn gywir i'r amser yr oedd Mr Evans yn gweinidogaethu yn Llanuwchllyn, ac yn pregethu yn Maesyrafallen. Pan ymadawodd Mr Evans o'r Sir hen, rhoddodd yr Annibynwyr heibio lafurio yn y parth hwn o Feirion am dros ugain mlynedd, ond ni bu y trigolion er hyny heb glywed pregethu efengyl Crist gyda nerth a phurdeb, oblegid yn Hanes Methodistiaeth, Cyf. I. tudal. 508, 509, a 520, cawn fod ambell i Fethodist yn myned i Maesyrafallen i bregethu, ac ychwanega "Yr oedd yr ychydig grefyddwyr oedd yn byw yn y dref (Bermo) ar y pryd yn cael mwynhau gweinidogaeth un B. Evans, gweinidog yr Ymneillduwyr yn Llanuwchllyn, yr hwn a fyddai yn arfer pregethu mewn ardal gyfagos.' Adroddodd un o'r crefydd-wragedd henaf yn y lle hwn yn ddiweddar, yr hanes difyr a dyddorol a ganlyn, yr hon a'i cawsai gan Catherine Roberts:* Yr oedd rhyw bregethwr, # nis gwyddai ei enw, wedi addaw pregethu wrth oleu dydd ar y gareg-farch, (horseblock,) yn ymyl drws y Siopfawr, a mawr oedd y son am y cwrdd disgwyliedig gan grefyddwyr, a chan elynion crefydd hefyd. Ar ryw ddiwrnod o flaen y cyfarfod, galwodd Mrs Griffith, gwraig y Siop, ar un o'r meddwon a'r ymladdwr penaf y pryd hwnw yn y lle, pan yn myned heibio o flaen ei thy, " G. tyred yma, mae dyn neis iawn, gwas yr Arglwydd, yn dyfod yma i bregethu am Iesu Grist i ni' ac 'rwan G. bach, ni wn i am neb tebyg i ti am gadw chwareu teg iddo, a rhwystro pethau drwg i wneyd dim niwed iddo. Os gwnei G., mi rodda i jwgied o gwrw newydd 'rwan i ti, a chei un arall ar ol y cyfarfod, a wnei di G ?" " Gwnaf," atebai G. gyda llw rhyfygus. Arferodd yr un moddion tuag at un neu ychwaneg o gyffelyb nodwedd yn y Ile, a chafodd yr un cyffelyb ateb gan y rhai hyny. Yr oedd y gelynion hwythau yn parotoi at yr erlid, wedi crynhoi cryn lawer o bob peth aflanach na'u gilydd i fod wrth law i'w lluchio at y pregethwr. Ond dyma\n* Llythyr Mr James Jones, yr hwn a roddodd i ni lawer o ddefnyddiau.\n# Mae yn dra thebyg mai Mr B. Evans oedd y pregcthwr, gan ei fod yn gweinidogaethu yn y gymydogaeth, ac o ysbryd mor gyhoeddus a diofn, ac wedi bod yn gweinyddu yr ordinhad o Swper yr Arglwydd yn flaenorol yn mharlwr y Siop grybwylledig. Dywed awdwr Hanes Methodistiaeth, tudal. 572, nad oedd yr un cynghorwr o Rhoslan, yn Arfon, hyd Machynlleth, yn Maldwyn, yn y flwyddyn 1783, sef yn mhen o gylch wyth mlynedd wedi ymadawiad Mr. Evans, o Lanuwchllyn. Yn mhellach wrth yr hanes dyddorol a roddai y diweddar Mr Lewis Morris, yn Nhraethodydd, 1847, tudal. 107, fod John Ellis, o Abermaw, wedi hyny, yn pregethu yn y cymydogaethau hyn yn y flwyddyn 1788, ac wedi iddo ef (L. M.) ei rwystro i bregethu yn Llwyngwril. Gwr genedigol o gwr mynydd Hiraethog, yn Sir Ddinbych, yr hwn a ymunodd a chrefydd yn bur ieuangc yn Llanbrynmair, o dan weinidogaeth yr hybarch Richard Tibbot, oedd y dywededig John Ellis. Ar ol iddo fod yn aelod gloyw yn yr hen eglwys Ymneillduol hono am tua saith mlynedd, symudodd i Sir Feirionydd, ac ymgymerodd a'r gwaith o gadw un o'r ysgolion Cymraeg ag oedd Mr Charles, o'r Bala, newydd gychwyn yn y wlad, a chyda'r Methodistiaid y bu ef yn llafurio o hyny hyd derfyn ei oes. Adweinid ef wrth yr enw "John Ellis, Abermaw." Bu pregethwr arall tra llafurus yn ei ddydd gyda Chorph y Methodistiaid yn y parthau hyn, o'r enw " William Pugh, o Llanfihangel ;" yr hwn, wedi clywed fod Mr B. Evans, yn pregethu yn Maesyrafallen, a aeth yno ar un bore Sabboth, er fod ganddo o ddeuddeg i bymtheng milltir o ffordd dra mynyddig a chorsiog i'w cherdded, ac am na buasai erioed o'r blaen mewn addoliad Ymneillduol, rhyfeddodd yn fawr wrth weled mai cegin wael oedd ganddynt yn eglwys a stol yn bulpud! Testyn y bregeth oedd, " Cans nid oes arnaf gywilydd o efengyl Grist." Teimlodd fod mwy yn yr efengyl nag a feddyliodd erioed o'r blaen. Crybwyllai W. Pugh, am yr oedfa hono fel cychywniad ei yrfa grefyddol. **\n**Hanes Methodistiaeth, Cyf. I. Tudal. 568.\nddiwrnod yr oedfa wedi d'od, ac awr y dechreu yn nesu, eithr cyn i'r pregethwr ddyfod allan o'r ty, daeth y Cadben Dedwith, am yr hwn y crybwyllasom o'r blaen yn nglyn a'r Cutiau, allan, ac a llais clir nerthol, gwaeddodd " Gosteg, fy anwyl gymydogion, diwrnod pwysig iawn yw hwn yn y Bermo, fe fydd trin a chyfrif am bob peth a wneir yma heddyw yn y farn fawr, pan fyddo'r meirw yn dyfod allan yn fyw o'u beddau, a'r ddaear yn wenfflam bob modfedd o honi, ac yn awr mae gwas yr Arglwydd yn myned i ddyweyd wrthym ni pa fodd i fod yn ddiogel yn y diwrnod ofnadwy hwnw." Gyda hyny dyma'r pregethwr yn dechreu, a rhwng araeth y cadben, a dichell sanctaidd modryb Betti Pugh, fel y gelwid -Mrs Griffith, y Siopfawr, yn aml, cafodd y pregethwr lonydd i fyned yn ei flaen a gorphen y cyfarfod.\nOnd nid ydym yn cael allan fod neb o'r Annibynwyr wedi bod yn pregethu yma gyda dim cysondeb, beth bynag, hyd nes y cofrestrwyd yma bregethu, rhyw dro tua dechreu y ganrif bresenol, gan Mr. H. Pugh, o'r Brithdir, a chofrestrwyd amryw anedd-dai yma y naill ar ol y llall, a phregethai Mr C. Jones, Dolgellau, a Mr Davies, Cutiau, ac eraill yma. Yn y flwyddyn 1825, daeth Mr. Evan Evans, o'r Bwlchgwyn yma i gadw ysgol ddyddiol, ac i bregethu ar y Sabbothau yn y tri lle - Cutiau, Abermaw, a'r Dyffryn. Ychydig oedd nifer y cyfeillion ar y pryd - Griffith Griffiths, Bodgwilym, a'i wraig, Maria, (yr hon oedd ferch i Mr John Roberts, o Lanbrynmair); Robert Sion, saer maen ; Catrin Robert, Sian Sion, a Mrs Jones, y Te, fel ei gelwid. Dyna oedd o honynt y pryd hwnw yn y dref. Addolent mewn ystafell berthynol i hen adeilad helaeth a fuasai gynt yn fath o balasdy, o thalent am dani dair punt yn y flwyddyn. Cadwodd Mr. Evans yr ysgol ddyddiol mewn rhan o'r hen adeilad grybwylledig am fwy na dwy flynedd, ac yn Mai, 1827, urddwyd ef i holl waith y weinidogaeth, fel y crybwyllasom yn hanes y Cutiau. Rhyngodd bodd i'r Arglwydd lwyddo llafur y gweinidog ieuangc a'r ychydig gyfeillion, gan ychwanegu eu rhifedi, fel y penderfynasant yn fuan gael capel newydd, yr hwn a agorwyd yn y flwyddyn 1828. Teithiodd Mr. Evans trwy Ogledd a Deheudir Cymru, ac i Lundain, ac amryw ranau eraill o Loegr i gasglu at dalu dyled y capel. Cyfarfu yr achos yma a chryn lawer o anhawsderau, ac yr oedd y dadleuon duwinyddol oedd yn yr adeg hono yn anfantais iddo, ond er y cwbl, gweithiodd ei ffordd yn raddol, ond yn sicr, a llwyddodd i ladd yr holl ragfarn oedd yn ei erbyn. Rhoddwn y difyniad a ganlyn o adroddiad a anfonwyd i ni gan Mr Evans, Llangollen, o hanes yr achos yn y lle o'i sefydliad ef yno hyd ei ymadawiad. "Pan oedd yr achos yn Abermaw yn myned rhagddo yn lled gysurus, bu rhuthr o erledigaeth arno yn y flwyddyn 1829, oherwydd y Bil a ddygid ger bron y wlad i'w ddwyn yn llwyddianus, os gellid trwy y Senedd, sef Rhyddfreiniad y Pabyddion i gael breintiau gwladol fel deiliaid eraill y deyrnas. Yr oedd holl drigolion y dref, oddieithr ychydig bersonau, yn ffyrnig yn erbyn hyn, fel na feiddiai neb yngan gair o ochr y Bil, heb beryglu ei hun ryw ffordd neu gilydd. Safodd E Evans, a rhyw ychydig o'i bobl rhag ochri gyda'r lluaws yn hyn. Ni ddadleuai ef na hwythau yn gyhoeddus o blaid mater, ond amlygent eu rhesymau mewn ymddyddanion personol a'u cymydogion, dros beidio gwrthwynebu Rhyddfreiniad y Pabyddion, fel diliaid eraill y deyrnas, er eu bod yn hollol yn erbyn y gyfundrefn Babaidd. Beuid ef yn dost gan yr holl dref, ac yn wir gan rai o'i gyfeillion ei hun hefyd, yr hyn oedd yn chwerwi ei brofedigaeth ; a dywedai y dref\nei fod yn pleidio Pabyddiaeth, Daroganid gan y rhan fwyaf y deuai y Pabyddion i losgi eu Beiblau. `Ni chant, myn ----, ebe un gwr mawr ag oedd yn swyddog yn y porthladd dan y llywodraeth, byth losgi fy Mibl i, mi cuddia i o yn rhywle na ddo nhw byth hyd iddo., Ie, ie, gallai ef fforddio byw hebddo yn burion, ffordd bynag y troai y mater. Yr oedd y dref yn ferw drwyddi. Ond mewn gwirionedd, llawer gwell y gwyddai rhai o honynt y pryd hwnw pa fodd i hwylio llongau, a phentyru cyfoeth, ac eraill oedd dan eu hawdurdod, a wyddent yn well pa fodd i ddal pysgod, a chasglu cregin duon, a chregin cocos, nag y deallent beth oedd natur gwir ryddid gwladol a chrefyddol. Yn y cythrwfl hwn, ciliodd lluaws o'r gwrandawyr o gapel yr Annibynwyr, ac ni ddaethant iddo byth mwyach. Mynai un dyn mileinig, yr hwn oedd cyn ddyled a llo ar y pwngc, roddi barilad o bowdr yn y seler o dan y capel, a'i chwythu i'r cymylau! Oni buasai fod arno ofn y gyfraith efe a gyflawnasai ei ddymuniad, a mwy na thebyg yr yfasai efe yn deilwng o'i gymeriad cyffredin, farilaid o gwrw ar ol hyny gyda'i gymdeithion i gydorfoleddu a hwynt am ei orchestion, ond fel y dygwyddodd, trodd y fantol dros y Bil! Er hyny, effeithiodd hyn er niwaid dirfawr i'r achos Annibynol yn y dref hono am flynyddau lawer, ie, edrychid arno gan lawer gyda dirmyg. Cyhoeddwyd hanes yr helyntion hyn drwy y wasg Seisnig, er hysbysrwydd i luaws o Saeson a ddeuant i'r porthladd hwn yn yr haf, ac er amddiffyniad teg i'r achos, ac i'r gweinidog ieuangc. Dygwyddodd i Mr T. W. Jenkyn, y pryd hwnw o Groesoswallt, (wedi hyny Dr. Jenkyn, awdwr y llyfr rhagorol ar yr Iawn,) ddyfod i Abermaw yn mhen rhyw dair blynedd ar ol y cythrwfl, yr hwn wedi gweled yr hanes blaenorol am dano, a chwiliodd i mewn i'w wirionedd, ac ar ol cael sicrwydd fod yr hanes a welsai yn berffaith gywir, a ysgrifenodd ei farn a'i dystiolaeth ar y pwngc, gan roddi caniatad i'r gweinidog a'i gyfeillion i wneyd y defnydd cyhoeddus a fynent o hyny. Er hyn oll yn mlaen yr elai yr achos yn y tri lle, yn enwedig yn yr Abermaw a'r Dyffryn. Ar nos Sabboth yr unfed-ar-bymtheg o fis Chwefror, 1840, ymwelodd yr Arglwydd a'i bobl mewn modd amlwg a nerthol iawn. Yr ydys yn cofio yn dda beth oedd y testyn y noson hono, sef Gen. iv. 3. - " A dywedodd yr Arglwydd, Nid ymryson fy ysbryd a dyn yn dragywydd, oblegid mai cnawd yw efe." Nid oedd dim yn hynod gyffrous, yn fwy na chyffredin, yn ystod y rhan gyntaf o'r bregeth, ond gwelid rhyw ddifrifwch anarferol yn y gwrandawyr, a theimlai y gweinidog ei hun felly. Tua'r rhan olaf o'r bregeth gwelid y gynnulleidfa yn gwelwi yn awr ac eilwaith, a chlywid gruddfanau dystaw a dwysion, yn enwedig pan adroddid y gair " yn dragywydd," ddwywaith neu dair yn olynol. Wedi gwasgu atynt am iddynt roddi eu hymrysonfa ag Ysbryd Duw fyny yn ddioed, terfynwyd y bregeth. Yna rhoddwyd penill i 'w ganu, ond er mawr syndod i'r pregethwr, ni chyfodai y pen-canwr ar ei draed i gynyg y mesur. Ailadroddwyd y penill, and ni wnai neb un osgo godi ar ei draed, mwy na phe buasent wedi eu hoelio wrth eu heisteddleoedd! Cyfeiriai y gweinidog at un o'r brodyr oedd yn rhywle agos, i'r pulpud, gan ddyweyd wrtho, " Rowland, codwch chwi y mesur. " Cynygiodd agor ei enau, ond eisteddodd yn y fan. Yn hytrach nag i'r moddion derfynu felly, cynygiodd y gweinidog ei wneyd un peth, oblegid gwyddai yn dda pa don a wnelsai y tro. Seiniodd nodyn neu ddau, a dyna y cwbl. Ar hyny, ymollyngodd y gynnulleidfa i ruddfan ac wylo, ac amryw o honynt a weddient yn daerion, fel dynion ar ddarfod am danynt.\nAeth rhyw ychydig allan o'r addoldy, ond dychwelasent i mewn drachefn fel dynion wedi haner hurtio! Dywedir am un dyn a aeth allan, ac a aeth i ben pellaf y dref yn bennoeth, ac iddo redeg yn ei ol gan ddychryn i'r capel, ac iddo roddi naid uchel ar ganol y llawr, gan ddiolch i Dduw na buasai wedi i daflu ef i uffern ; ie, tybiodd fod yr Arglwydd ar wlawio arno dan a brwmstan o'r nefoedd ! Yr oedd Duw yn wir yn y lle! Parhaodd yr ymweliad dwyfol hwnw yn Abermaw ac yn y Dyffryn hefyd am gryn amser, a daeth lluaws o bechaduriaid dychweledig i'r eglwysi ; eithr parhaodd rhai o'r gwrandawyr yn ystyfnig drwy y cwbl, er maint o anesmwythder a brofasant yn eu meddwl yn yr adeg hono.\nBu y gymdeithas ddirwestol yn foddion i feifhrin mwy o undeb a brawdgarwch rhwng enwadau crefyddol a'u gilydd. Gan y cynhelid cyfarfodydd i areithio ar yr achos yn y gwahanol gapeli ar gylch, yn enwedig yn y gauaf, pryd y byddai y morwyr gartref, yr oedd dynion crefyddol yn dyfod i fwy o gydnabyddiaeth a'u gilydd, ac i ymgymdeithasu yn amlach, a thrwy hyny caent gyfleusderau i glywed gwahanol ddoniau, ac felly dygid hwynt i feddwl yn well am eu gilydd. Crybwyllir etto un hanesyn er dangos gwrthuni cenfigen a dallbleidiaeth. Yr oedd person Seisonig, wedi dyfod i fyw i ymyl Abermaw, er mwyn ei iechyd yn benaf, yr hwn ar ei gychwyniad i Loegr, i dderbyn ei ddegymau gan blwyfolion, a ddywedodd wrth ei was am werthu ei ferlyn, erbyn y dychwelai efe adref o'i daith, gan benodi ei bris. Cyflawnodd y gwas ei archiad. Wedi i'r boneddwr ddychwelyd, ymofynodd cyn hir a'i was yn nghylch y merlyn. Dywedai yntau ei fod wedi ei werthu, a chael tal am dano. " I bwy, Robert ?" " I Mr Evans," ebe yntau, " gweinidog yr Annibynwyr." Ar hyny ymwylltiodd y meistr, ac a fygythiodd ei was, gan ddyweyd wrtho, y troid ef allan o'i wasanaeth ef, oni cha'i fe y merlyn yn ei ol, a hyny yn ddioed hefyd, gan ddyweyd, "Ni chaiff fy merlyn i gario un Dissenting Minister byth ! Ond druan o hono, yr oedd y merlyn wedi cael y fraint o grio Dissenting Minister eisioes! Daeth gwraig y gwas trallodedig at Mr Evans, dan wylo i erfyn arno roddi y merlyn yn i ol, er ei mwyn hi a'i phriod a'i phlant. O'r diwedd efe a wnaeth hyny. Beiid ef gan lawer o'i frodyr am na fuasai yn fwy llewaidd na hyny, ond fodd bynag, y mae y merlyn erbyn hyn wedi darfod am dano er's blynyddau, a'r person yn nhragwyddoldeb er's talm mawr, a'r Dissenting Minister yn fyw, ac yn iach, ac yn diolch i'r Hwn a ofalodd am dano trwy ei oes hyd yr awr hon."\nYn y flwyddyn 1844, ymadawodd Mr Evans i Maentwrog, ar ol llafurio yma am yn agos i ugain mlynedd. Cyn diwedd y flwyddyn hono, derbyniodd Mr James Jones, Capelhelyg, alwad i ddyfod yn weinidog yma, ac wedi bod yma yn ddiwyd ac ymdrechgar am bum-mlynedd-ar-hugain, teimlai Mr Jones nod oedd yn alluog fel cynt i gyflawni ei ddyledswyddau, ac wedi ei dderbyn yn flaenorol ar Drysorfa yr hen Weinidogion, ymryddhaodd o'i ofalon gweinidogaethol ar y Sabboth cyntaf yn Ionawr, 1869, ond y mae yn parhau i drigianu yma, ac yn pregethu yn rhywle bob Sabboth, ac yn hynod o gymeradwy gan bob enwad crefyddol. Ar y Sabhoth cyntaf yn Tachwedd, 1869, dechreuodd Mr David Evans, Rhosymedre, ei weinidogaeth yma, ac y mae yn parhau yma, a'r achos ar cyfan mewn gwedd gysurus. Mae y capel mewn lle pur anghyfleus, a theimlir er's blynyddoedd y dylasai fod yma gapel llawer rhagorach i ateb cynydd poblogaeth, a gwelliant adeiladau y lle, ond yr anhawsder oedd\ncael lle cyfleus i adeiladu arno. Chwiliodd Mr Jones, y gweinidog, a'r diweddar Mr David Jones, Fferyllydd, lawer am le, ond yn ofer, ond y mae yn dda genym ddeall fod darn o dir mewn safle fanteisiol wedi ei sicrhau, ac y bwriedir yn ddioed i godi arno addoldy prydferth. Bu teulu Bodwilym yn hynod o garedig i'r achos o'r dechreuad. Llettywyd ugeiniau o weinidogion o dan eu cronglwyd, ac yr oedd eu ty yn letty fforddolion i bawb a ddeuai heibio. Yr oedd Mrs Griffith, yn arbenig, yn wraig ddoeth a synwyrol, yn deall yr efengyl, ac yn meddu cydymdeimlad dwfn a'i gwirioneddau, ac yn ei thymer a'i hysbryd, yn deilwng o'i hybarch dad, y diweddar Mr John Roberts, Llanbrynmair. Dylai " Y Gohebydd," ar bob cyfrif, ysgrifenu cofiant iddi, oblegid gwyddom y cydnebydd i fod yn ddyledus i'r " brophwydoliaeth a ddysgodd ei fam iddo. '\nRobert Roberts. Symudodd i Tanygrisiau, Ffestiniog, a bu farw yno.\nJohn Roberts. Urddwyd ef yn Llanerchymedd, ac y mae yn awr yn Brymbo.\nRobert Evans. Aelod o Danygrisiau ydoedd, ond ei fod yma yn yr ysgol. Addysgwyd ef yn athrofa y Bala, ac urddwyd ef yn Llanfaircaereinion, ac y mae yn awr yn Bethel, Aberdare.\nLewis Williams. Addysgwyd ef yn athrofa Aberhonddu. Urddwyd ef yn Llanarmon, ac y mae yn awr yn y Bontnewydd, gerllaw Caernarfon.\nPregethwyd rai troion yn yr ardal hon gan Mr Hugh Pugh, Brithdir, ond ni phregethwyd gydag un cysondeb, hyd ddechreuad gwinidogaeth Mr C. Jones, Dolgellau, ac o'i amser ef y gellir cyfrif dechreuad yr achos yma. Arferai bregethu yn y Pandy, lle y trigai Abraham ac Anne Jones, ac wedi iddynt hwy ymadael, pregethai yn yr Hen siop. Byddai Mr. Jones yn myned yno yn gyffredin unwaith yn y mis. Cadwai gyfeillach yno nos Sadwrn, phregethai am haner awr wedi naw boreu Sabboth, ac elai i'r Cutiau erbyn dau o'r gloch.* Ar ol hyny pregethid yn Pantgwyn, lle yr oedd un o'r enw Griffith Evans, yn byw. Yn 1821, priododd Miss Anne Evans, merch Mr Griffith Evans, Tymawr, Towyn, a Mr Griffith Griffiths, o Daltreuddynfawr, a daeth yno i fyw. Yr oedd hi eisioes yn aelod yn y Towyn, ac yn ferch ieuangc grefyddol. *, ac o'r adeg yma y gellir dyddio ffurfiad yr eglwys yn y Dyffryn. Gogwyddwyd meddwl ei phriod cyn hir i geisio yr Arglwydd, a bu yn swcr mawr i'r achos. Ond ar


Cyngor Sir Ddinbych - Agenda for Cabinet on Dydd Mawrth, 18 Ionawr 2022, 10.00 am\nCabinet - Dydd Mawrth, 18 Ionawr 2022 10.00 am\nNEGES O GYDYMDEIMLAD\nCyfeiriodd yr Arweinydd at y newyddion trist fod y cyn-Gynghorydd Sir, Robert Lloyd Williams, wedi marw’n ddiweddar a mynegodd ei gydymdeimlad. Gwnaeth Mr Lloyd Williams gyfraniad gwerthfawr i Sir Ddinbych dros y blynyddoedd ac roedd yn uchel iawn ei barch. Byddai teyrnged arall yn cael ei thalu i Mr Lloyd Williams yn y Cyngor Sir yr wythnos ganlynol.\nY Cynghorydd Bobby Feeley – Cysylltiad Personol – Eitem Rhif 6 ar yr Agenda\nY Cynghorydd Huw Hilditch-Roberts – Cysylltiad Personol – Eitem Rhif 6 ar yr Agenda\nY Cynghorydd Tony Thomas – Cysylltiad Personol - Eitem Rhif 7 ar yr Agenda\nY Cynghorydd Meirick Davies – Cysylltiad Personol - Eitem Rhif 8 ar yr Agenda\nDatganodd y Cynghorwyr Bobby Feeley a Huw Hilditch-Roberts gysylltiad personol ag eitem 6 ar y rhaglen – Estyniad i Gontract y Gwasanaethau Hamdden, gan eu bod ill dau’n gyfarwyddwyr Hamdden Sir Ddinbych Cyfyngedig.\nDatganodd y Cynghorydd Tony Thomas gysylltiad personol ag eitem 7 ar y rhaglen – Gwerthuso’r Dewisiadau ar gyfer Model Darparu Gwasanaeth newydd ar gyfer y Gwasanaeth Refeniw a Budd-daliadau gan ei fod yn Gadeirydd ar Ardal Gwella Busnes y Rhyl (un o gwsmeriaid Civica).\nDatganodd y Cynghorydd Meirick Davies gysylltiad personol ag eitem 8 ar y rhaglen – Gosod Rhenti Tai a Chyllidebau Refeniw a Chyfalaf Tai 2022/23 gan ei fod yn rhentu garej gan y cyngor.\nCOFNODION PDF 397 KB\nDerbyn cofnodion cyfarfod y Cabinet a gynhaliwyd ar 14 Rhagfyr 2021 (copi’n amgaeedig).\nPENDERFYNWYD derbyn a chadarnhau cofnodion y cyfarfod a gynhaliwyd ar 14 Rhagfyr 2021 fel cofnod cywir.\nCyflwynwyd cofnodion cyfarfod y Cabinet a gynhaliwyd ar 14 Rhagfyr 2021.\nPENDERFYNWYD derbyn a chadarnhau bod cofnodion y cyfarfod a gynhaliwyd ar 14 Rhagfyr 2021 yn gofnod cywir.\nDYFARNU CONTRACT CYFLENWI DEUNYDDIAU AR GYFER CYNNAL A CHADW TAI DRWY FFRAMWAITH CYMRU GYFAN ADRA PDF 224 KB\nYstyried adroddiad gan y Cynghorydd Tony Thomas, Aelod Arweiniol Tai a Chymunedau (copi ynghlwm) yn ceisio cymeradwyaeth y Cabinet i ddyfarnu’r contract ar gyfer cyflenwi deunyddiau adeiladu i’r Adran Cynnal a Chadw Tai i Travis Perkins drwy Fframwaith Deunyddiau Cymru Gyfan Adra.\nADRA FRAMEWORK - APP 1 WBIA , Eitem 5. PDF 102 KB\n(a) cymeradwyo mynd i gontract cyflenwi deunyddiau adeiladu gyda Travis Perkins drwy Fframwaith Deunyddiau Cymru Gyfan Adra am gyfnod o bedair blynedd, ac yn\nCyflwynodd y Cynghorydd Tony Thomas yr adroddiad a cheisiodd gymeradwyaeth y Cabinet i ddyfarnu'r contract nesaf ar gyfer cyflenwi deunyddiau adeiladu i'r Adran Cynnal a Chadw Tai i Travis Perkins drwy Fframwaith Deunyddiau Cymru Gyfan Adra.\nSoniwyd wrth y Cabinet am y contractau blaenorol a ddyfarnwyd yn dilyn proses dendro a’r cynnig i ddefnyddio'r fframwaith cyflenwr unigol newydd dros Gymru gyfan a sefydlwyd gan Gymdeithas Dai Adra ar gyfer y contract cyflenwi deunyddiau nesaf pan ddaw'r contract presennol i ben yn fuan yn 2022. Amlinellwyd manylion y fframwaith a’i rinweddau yn yr adroddiad ac roedd yn cynnwys darparu gwasanaethau o ansawdd uchel, dewisiadau gwerth ychwanegol, technolegau adnewyddadwy a deunyddiau carbon isel ynghyd ag arbedion cost a manteision i’r gymuned. Ymhelaethodd y swyddogion ymhellach am y rhinweddau hynny yn y cyfarfod a rhoddwyd enghreifftiau ymarferol hefyd o’r manteision gweithredol, gyda chyflenwad parod o ddeunyddiau drwy ddefnyddio storfeydd anghysbell.\nYn ystod y drafodaeth, cyfeiriodd y Cynghorydd Richard Mainon at yr 1.5% o fanteision cymunedol sydd wedi cronni (tua £5000-6000 y flwyddyn) ac awgrymodd y dylid dyrannu incwm i Gadeirydd cronfa ddewisol y Cyngor er mwyn manteisio i’r eithaf ar ei ddefnydd ar gyfer achosion da a’i wneud yn haws i’w weinyddu. Cytunwyd y dylid dwyn yr awgrym ymlaen i gael ei ystyried yn y dyfodol ar y cam priodol yn y broses. Cafwyd ychydig o drafodaeth hefyd am ba mor gyfnewidiol yw cost deunyddiau a'r gobaith y bydd prisiau'n sefydlogi ac yn gostwng, a byddai'r arbedion maint a gynigir gan y fframwaith newydd yn helpu i liniaru pryderon ynghylch prisiau drud ar ddeunyddiau a pha stoc sydd ar gael. Rhoddwyd sicrwydd y gwneir ymdrech i gaffael gan gyflenwyr lleol lle bo hynny'n bosibl o dan y fframwaith newydd a phan fo angen byddai gweithredwyr yn defnyddio cyflenwyr lleol pan fo hynny'n gyfleus ac yn fanteisiol o safbwynt gweithredol.\n(a) cytuno i ymrwymo i gontract cyflenwi deunyddiau adeiladu gyda Travis Perkins drwy Fframwaith Deunyddiau Cymru Gyfan Adra am gyfnod o bedair blynedd, a\nESTYNIAD I GONTRACT Y GWASANAETHAU HAMDDEN PDF 212 KB\nYstyried adroddiad gan y Cynghorydd Julian Thompson-Hill, Aelod Arweiniol Cyllid, Perfformiad ac Asedau Strategol (copi ynghlwm) yn ceisio cytundeb y Cabinet i ymestyn telerau contract y gwasanaethau hamdden a wnaed rhwng y Cyngor a Hamdden Sir Ddinbych Cyfyngedig o flwyddyn.\nPENDERFYNWYD bod y Cabinet yn cytuno i roi estyniad am gyfnod o ddeuddeng mis i gyfnod contract gwasanaethau hamdden a wnaed rhwng Cyngor Sir Ddinbych a Denbighshire Leisure Limited ar 1 Ebrill 2020 yn unol â chymal 2.2 y contract.\nCyflwynodd y Cynghorydd Julian Thompson-Hill yr adroddiad yn gofyn am gymeradwyaeth y Cabinet i ymestyn hyd y contract gwasanaethau hamdden a wnaed rhwng y Cyngor a Hamdden Sir Ddinbych Cyfyngedig am un flwyddyn ychwanegol.\nRhoddwyd ychydig o gyd-destun am sut y sefydlwyd Hamdden Sir Ddinbych Cyfyngedig ynghyd â darpariaethau'r contract a'r rhesymau dros argymell y dylid ymestyn y contract. Daeth y contract i rym ar 1 Ebrill 2020 am gyfnod o ddeng mlynedd, gan ddod i ben ar 31 Mawrth 2030. Roedd Hamdden Sir Ddinbych Cyfyngedig wedi gofyn i’r Bwrdd Llywodraethu Strategol ystyried a ellid argymell estyniad o ddeuddeg mis i’r contract, gan gofio ei fod, i bob pwrpas, wedi colli blwyddyn o weithredu yn sgil Covid-19, a wnaeth amharu’n ddifrifol ar allu Hamdden Sir Ddinbych Cyfyngedig i gynnig y gwasanaethau roedd dan gontract i’w darparu a gwelwyd effaith hefyd o safbwynt derbyn grantiau a derbyn busnes newydd yn y dyfodol, a oedd yn eu gadael dan anfantais wrth gystadlu am fusnes. Roedd y Bwrdd Llywodraethu Strategol wedi ystyried y cais am estyniad o ddeuddeg mis ac awgrymodd wrth y Cabinet y dylid ei ganiatáu. Nodwyd pe bai’r estyniad yn cael ei ganiatáu, bod gan y Cyngor yr hawl, pe bai’n dymuno gwneud hynny, i ganiatáu i’r contract gael ei ymestyn unwaith eto am gyfnod hyd at 12 mis.\nHolodd y Cynghorydd Meirick Davies am effaith ariannol y difrod a wnaed i Theatr Pafiliwn Y Rhyl a Bwyty/Bar 1891 yn y llifogydd a chytunwyd y byddai’r Cynghorydd Bobby Feeley yn ymateb yn uniongyrchol i’r Cynghorydd Davies y tu allan i'r cyfarfod.\nPENDERFYNWYD bod y Cabinet yn cytuno i roi estyniad am gyfnod o ddeuddeg mis i dymor contract y gwasanaethau hamdden a ffurfiwyd rhwng Cyngor Sir Ddinbych a Hamdden Sir Ddinbych Cyfyngedig ar 1 Ebrill 2020 yn unol â chymal 2.2 yn y contract.\nGWERTHUSIAD O’R DEWISIADAU AR GYFER MODEL DARPARU GWASANAETH NEWYDD AR GYFER Y GWASANAETH REFENIW A BUDD-DALIADAU PDF 224 KB\nYstyried adroddiad gan y Cynghorydd Julian Thompson-Hill, Aelod Arweiniol Cyllid, Perfformiad ac Asedau Strategol (copi ynghlwm) ar y dewisiadau ar gyfer model darparu gwasanaethau newydd ar gyfer y Gwasanaeth Refeniw a Budd-daliadau, a cheisio ardystiad y Cabinet o’r argymhelliad i drosglwyddo'r gwasanaeth yn ôl i’r Cyngor.\nREVENUES AND BENEFITS SERVICE - Options Table (APPENDIX 1)v1 , Eitem 7. PDF 454 KB\nPENDERFYNWYD, wedi adolygu ac ystyried y dewisiadau a amlinellir ac a werthusir yn yr adroddiad parthed model newydd cyflenwi gwasanaethau ar gyfer y gwasanaethau refeniw a budd-daliadau, bod y Cabinet yn ardystio’r argymhellion a wnaed gan dîm y prosiect, gan ganiatáu’r awdurdodiad i swyddogion CSDd ddechrau trafodaethau ac ymgysylltiad gyda Civica a phartïon eraill, er mwyn mynd rhagddo gyda’r argymhelliad o ddod â’r gwasanaeth refeniw a budd-daliadau yn ôl i’r Cyngor mewn trawsnewidiad effeithiol heb unrhyw effaith niweidiol ar ddarparu’r gwasanaeth ac mewn cyfnod derbyniol o amser.\nCyflwynodd y Cynghorydd Julian Thompson-Hill yr adroddiad am y dewisiadau ar gyfer model darparu gwasanaeth newydd ar gyfer y Gwasanaeth Refeniw a Budd-daliadau a gofynnodd am gymeradwyaeth y Cabinet i’r argymhelliad y dylid trosglwyddo'r gwasanaeth yn ôl i'r Cyngor.\nErs 2014, Civica a fu'n gyfrifol am weinyddu'r contract i ddarparu Gwasanaeth Refeniw a Budd-daliadau'r Cyngor drwy gytundeb arddull partneriaeth a weithiodd yn hynod o effeithiol. Er hyn, am resymau masnachol, mae Civica yn dymuno ailedrych ar eu cyfeiriad strategol a dod â’u trefniadau partneriaeth ag awdurdodau lleol i gyd i ben cyn gynted â phosibl. Cynhaliwyd gwerthusiad dewisiadau ar y ffordd ymlaen a chafodd pum dewis eu gwerthuso drwy edrych ar gost eu darparu ac ansawdd y gwasanaeth. Cafodd yr aelodau eu harwain drwy’r gwerthusiad o ddewisiadau gan y Cynghorydd Thompson-Hill yn ogystal â’r rhesymau a arweiniodd at yr argymhelliad y dylid trosglwyddo’r gwasanaeth yn ôl i’r Cyngor. Os byddai’r Cabinet yn cymeradwyo'r argymhelliad, gellid dechrau trafodaethau gyda Civica a gellid dod â’r sefyllfa a drafodwyd yn ôl gerbron y Cabinet. Ychwanegodd swyddogion fod y bartneriaeth wedi gweithio’n dda ond bod penderfyniad Civica wedi rhoi cyfle i ddarparu gwasanaeth effeithlon a chreu arbedion heb unrhyw effeithiau negyddol.\nCafwyd trafodaeth am yr adroddiad rhwng y Cabinet a’r Aelod Arweiniol a’r swyddogion a soniwyd am y penderfyniad gwreiddiol i roi’r gwasanaeth ar gontract allanol a chodwyd cwestiynau am rinweddau’r penderfyniad hwnnw a’r newid yn y dull er mwyn dod â’r gwasanaeth yn fewnol unwaith eto. Esboniwyd bod y bartneriaeth wedi bod yn un llwyddiannus i'r ddwy ochr ond bod Civica wedi llunio penderfyniad strategol i ganolbwyntio ar elfen meddalwedd y busnes wrth symud ymlaen, ac nad oedd hyn yn unrhyw adlewyrchiad ar y Cyngor na’r partneriaid eraill. Roedd y contract wedi creu arbedion a gweithiodd yn dda i breswylwyr a staff, a buddsoddodd Civica mewn systemau meddalwedd a phrosesau ailddylunio, gan arwain at wasanaeth gwell, wedi’i symleiddio, a daeth ei effeithiolrwydd i'r amlwg pan weinyddwyd grantiau cymorth i fusnesau yn ystod pandemig y coronafeirws. Gan gofio’r newid o ran amgylchiadau a'r gwerthusiad dewisiadau wedi hynny, awgrymwyd y dylai’r gwasanaeth gael ei drosglwyddo'n fewnol unwaith eto a byddai hynny'n arwain at arbediad cost o tua £341,000 ym mlwyddyn 1. Wrth ymateb i gwestiynau pellach, dywedwyd wrth y Cabinet na ellid dechrau trafodaethau ffurfiol gyda Civica nes byddai penderfyniad ffurfiol wedi ei wneud drwy’r Cabinet; credwyd y byddai trosglwyddo’r gwasanaeth yn ôl yn fewnol yn cael ymateb cadarnhaol gan staff, ac o ran cwsmeriaid eraill, byddai unrhyw rwymedigaethau dan gontract yn cael eu trosglwyddo’n awtomatig gyda’r gwasanaeth.\nTeimlai'r Arweinydd fod y penderfyniad cywir wedi ei wneud i roi’r contract i Civica yn 2014, gan ei fod wedi arwain at wella'r gwasanaeth a chynnig manteision i gwsmeriaid. Fe wnaeth ganmol y gwerthusiad eglur o’r dewisiadau a amlinellwyd a’r rhesymau eglur a arweiniodd at yr argymhelliad, er mwyn ymateb yn y ffordd orau i’r newid mewn amgylchiadau a roddodd gyfle i gadw gwasanaeth o ansawdd da a chreu arbedion o ran costau ar yr un pryd.\nGwahoddwyd cwestiynau/sylwadau gan rai nad oedd yn aelodau o'r Cabinet a chafwyd cefnogaeth eang i'r argymhelliad. Atebodd yr Aelod Arweiniol a’r swyddogion -\n· y byddai staff presennol sy’n gweithio o dan y contract yn trosglwyddo ymgymeriadau diogelu cyflogaeth yn ôl i’r awdurdod\n· roedd gofyn i Civica gydymffurfio â pholisi'r Cyngor o ran y Gymraeg a byddai dod â'r gwasanaeth yn ôl yn fewnol yn cryfhau'r ddarpariaeth honno ymhellach\n· llwyddodd y contract i arbed £200,000 yn y flwyddyn gyntaf a £100,000 ychwanegol ym mlwyddyn 2/3, gan arwain at arbediad cyffredinol o £300,000 – byddai rhagor o arbedion yn cael eu gwneud ... view the full Cofnodion text for item 7.\nGOSOD RHENT TAI, A CHYLLIDEBAU REFENIW A CHYFALAF 2022/23 PDF 235 KB\nYstyried adroddiad gan y Cynghorydd Julian Thompson-Hill, Aelod Arweiniol Cyllid, Perfformiad ac Asedau Strategol (copi ynghlwm), yn ceisio cymeradwyaeth y Cyngor ar gyfer cynnydd rhent blynyddol Tai Sir Ddinbych, Cyfalaf y Cyfrif Refeniw Tai a Chyllidebau Refeniw ar gyfer 2022/21, a Chynllun Busnes y Stoc Dai.\nHOUSING RENT SETTING - Appendix 1 202223 , Eitem 8. PDF 185 KB\nHOUSING RENT SETTING - Appendix 2 202223 , Eitem 8. PDF 251 KB\nHOUSING RENT SETTING - Appendix 3 , Eitem 8. PDF 598 KB\nHOUSING RENT SETTING - Appendix 4 WBIA , Eitem 8. PDF 103 KB\n(a) mabwysiadu Cyllideb y Cyfrif Refeniw Tai ar gyfer 2022/23 (Atodiad 1 i’r adroddiad) a Chynllun Busnes y Stoc Dai (Atodiad 2 i’r adroddiad);\n(b) cynyddu rhent anheddau'r Cyngor yn unol â Pholisi Llywodraeth Cymru ar gyfer Rhent Tai Cymdeithasol i rent wythnosol cyfartalog o £97.27 i’w weithredu o ddydd Llun 4 Ebrill 2022;\n(c) nodi’r adroddiad ychwanegol (Atodiad 3 i’r adroddiad) am Effeithiolrwydd Cost, Fforddiadwyedd a Gwerth am Arian, a\n(ch) bod y Cabinet yn cadarnhau eu bod wedi darllen, deall ac wedi ystyried yr Asesiad o Effaith ar Les (Atodiad 4 i’r adroddiad) fel rhan o'i ystyriaethau.\nCyflwynodd y Cynghorydd Julian Thompson-Hill yr adroddiad a oedd yn gofyn am gymeradwyaeth y Cabinet ar gyfer y cynnydd rhent blynyddol ar gyfer Tai Sir Ddinbych, Cyllidebau Cyfalaf a Refeniw'r Cyfrif Refeniw Tai ar gyfer 2022/23 a Chynllun Busnes y Stoc Dai.\nFe arweiniodd y Cynghorydd Thompson-Hill yr aelodau drwy’r adroddiad gan fanylu ar ffigurau’r gyllideb a thybiaethau o ran lefel incwm a gyfrifwyd er mwyn gallu darparu gwasanaethau refeniw, y rhaglen buddsoddi cyfalaf i gynnal safonau ansawdd tai ac i ddatblygu’r rhaglen adeiladu newydd. Roedd adolygiad blynyddol Cynllun Busnes y Stoc Dai yn dangos ei fod yn parhau’n gadarn ac yn ariannol hyfyw a bod digon o adnoddau i gefnogi’r gwasanaeth tai ac anghenion buddsoddi’r stoc. O ran y cynnydd rhent blynyddol, cyhoeddodd Llywodraeth Cymru bolisi rhent pum mlynedd ym mis Rhagfyr 2019 ar gyfer rhent tai cymdeithasol a chyfrifwyd y rhenti a osodwyd gan ystyried y polisi a’r mecanwaith hwnnw ar gyfer codi rhent. Y codiad ar gyfer 2022/23 oedd 3.1% CPI gan arwain at rent wythnosol cyfartalog o £97.27 (cynnydd cyfartalog o £2.92 mewn rhent wythnosol). Fel rhan o’r broses gosod rhenti, ystyriwyd y fforddiadwyedd i denantiaid, gwerth am arian ac asesiad o effeithlonrwydd cost a amlinellwyd yn yr adroddiad. Er bod 2021 wedi bod yn flwyddyn anodd o ran sefyllfa ariannol cartrefi ac y byddai hynny’n parhau yn 2022, ystyriwyd bod fforddiadwyedd rhenti wythnosol yn rhesymol.\nYchwanegodd y Swyddog Arweiniol – Tai Cymunedol y byddai’r cynnydd yn arwain at £500,000 o gyllid ychwanegol yn y cynllun busnes bob blwyddyn a rhoddodd drosolwg o’r gwariant, gan ddweud bod tenantiaid y cyngor wedi cydnabod y defnydd effeithlon a wneir o gyllid yn arolwg y tenantiaid, gydag 85% yn datgan eu bod yn cael gwerth am arian o’u rhent. Soniwyd am yr effaith a gafwyd ar sefyllfa ariannol cartrefi a dilynodd y gwasanaeth lwybr cefnogol drwy ddarparu cyngor a chymorth yn ymwneud â chyllidebu. Ar gais y Cynghorydd Tony Thomas, rhoddodd y Swyddog Arweiniol adroddiad am y meddalwedd incwm rhenti a gyflwynwyd er mwyn rhagfynegi ôl-ddyledion rhent a bu’n llwyddiannus er mwyn lliniaru/lleihau ôl-ddyledion, gan roi mwy o amser i staff gefnogi tenantiaid.\nRoedd y Cabinet yn cydnabod yr angen i gydbwyso lefel y cynnydd mewn rhent er mwyn diwallu anghenion buddsoddi yn y stoc dai yn y dyfodol yn erbyn y fforddiadwyedd ar gyfer tenantiaid.\nYmatebodd y swyddogion i gwestiynau’r aelodau fel a ganlyn -\n· cafodd balansau eu cario ymlaen a chafodd rhywfaint o wariant cyfalaf ei ohirio oherwydd y pandemig - roedd yn bolisi gan y cyngor i gadw lleiafswm balans o £1m wrth gefn\n· fe wnaeth 72% o gartrefi tenantiaid dderbyn cymorth ariannol ar gyfer costau tai a byddai’r budd-dal yn ddigon i dalu am y cynnydd yn y cartrefi hynny\n· rhoddwyd mwy o fanylion am y mesurau fforddiadwyedd gan roi enghreifftiau o gartrefi gwahanol er mwyn dangos pa mor gymhleth yw’r asesiadau hynny\n· yn gyffredinol, roedd lefel rhent y Cyngor fymryn yn is na chymdeithasau tai ac awdurdodau lleol eraill, a darparwyd gwasanaeth cyfatebol neu well\n· mae'r angen i fuddsoddi yn y stoc dai yn hanfodol er mwyn cwrdd â safonau ansawdd a thargedau datgarboneiddio, ac adeiladu cartrefi newydd er mwyn diwallu’r angen am dai\n· roedd y cynnydd mewn rhent yn unol â pholisi Llywodraeth Cymru ac roedd y CPI wedi codi ers hynny at 5.1% a fyddai'n effeithio ar ddulliau ariannu gwaith tai yn y dyfodol\n· byddai rhewi lefelau rhent yn arwain at golled gylchol o £500,000 a byddai effaith niweidiol ar fuddsoddiad yn y stoc dai yn y dyfodol, na ellid ei ddigolledu mewn blynyddoedd i ddod\n· ni ellid lliniaru’r cynnydd rhent drwy ... view the full Cofnodion text for item 8.\nCYLLIDEB 2022/21 - CYNIGION TERFYNOL PDF 266 KB\nYstyried adroddiad gan y Cynghorydd Julian Thompson-Hill, Aelod Arweiniol Cyllid, Perfformiad ac Asedau Strategol (copi ynghlwm) sy’n nodi goblygiadau Setliad Llywodraeth Leol a’r cynigion i ddod i gyllideb derfynol ar gyfer 2022/23.\nBUDGET FINAL PROPOSALS - App 1 MTFP , Eitem 9. PDF 202 KB\nBUDGET FINAL PROPOSALS - App 2 Service Pressures and Savings , Eitem 9. PDF 189 KB\nBUDGET FINAL PROPOSALS - App 3 Council Tax Sensitivity , Eitem 9. PDF 362 KB\nBUDGET FINAL PROPOSALS - App 4 Wellbeing Impact Assessment , Eitem 9. PDF 101 KB\n(a) nodi effaith Setliad Drafft Llywodraeth Leol 2022/23;\n(b) cefnogi’r cynigion a amlinellir yn Atodiad 1 i’r adroddiad, ac y manylir arnynt yn Adran 4 yr adroddiad, ac yn eu hargymell i’r Cyngor llawn er mwyn llunio’r gyllideb yn derfynol ar gyfer 2022/23;\n(c) argymell i’r Cyngor y cynnydd cyfartalog arfaethedig o 2.95% yn y Dreth Gyngor;\n(ch) argymell i’r Cyngor bod awdurdod yn cael ei ddirprwyo i’r Pennaeth Cyllid ac Eiddo mewn ymgynghoriad â’r Aelod Arweiniol Cyllid i addasu’r defnydd o arian sydd wedi’i gynnwys yng nghynigion y gyllideb o hyd at £500mil os oes yna symud rhwng ffigyrau’r setliad drafft a’r setliad terfynol er mwyn gallu gosod y Dreth Gyngor yn amserol, a\n(d) cadarnhau eu bod wedi darllen, deall ac wedi ystyried yr Asesiad o Effaith ar Les (Atodiad 4 i’r adroddiad).\nCyflwynodd y Cynghorydd Julian Thompson-Hill yr adroddiad a oedd yn amlinellu goblygiadau Setliad drafft Llywodraeth Leol 2022/23 a'r cynigion ar gyfer cyllideb derfynol 2022/23, gan gynnwys lefel Treth y Cyngor.\nRhoddodd y Cynghorydd Thompson-Hill drosolwg o broses y gyllideb a sefyllfa ddiweddaraf y gyllideb ac ymhelaethodd ar y cynigion i’w hystyried a’r argymhelliad i’r Cyngor llawn er mwyn gosod y gyllideb ar gyfer 2022/23. Roedd y setliad drafft wedi arwain at setliad cadarnhaol o +9.2% (o’i gymharu â chyfartaledd Cymru sef 9.4%) a disgwylir y setliad terfynol ar 1 Mawrth 2022. O fewn y ffigur hwnnw, roedd Llywodraeth Cymru wedi rhoi gwybod am rai cyfrifoldebau newydd, ond nid oedd canlyniadau cyllido eglur ar gyfer pob un ohonyn nhw yn y data, a amlinellwyd yn yr adroddiad. Rhoddwyd manylion am bwysau gwerth £17.628m ac roedd y setliad o +9.2% yn cynhyrchu £15.005 miliwn gan adael bwlch cyllido gwerth £2.623m gyda chynigion i gau’r bwlch hwnnw wedi eu nodi yn yr adroddiad a’u hegluro ymhellach yn y cyfarfod. Cynigiwyd cynnydd o 2.95% yn Nhreth y Cyngor er mwyn cynhyrchu £1.869m o refeniw ychwanegol. Gan fod y setliad terfynol yn hwyr, argymhellwyd y dylid dirprwyo awdurdod er mwyn galluogi addasiadau arian parod yng nghynigion y gyllideb hyd at £500,000. Nodwyd bod y setliad drafft hefyd yn cynnwys codiadau setliad cyfartalog dangosol o 3.5% ar gyfer 2023/24 a 2.4% ar gyfer 2024/25. Yn olaf, cyfeiriwyd at yr ymgynghoriad eang ar broses y gyllideb a chyfranogiad pob grŵp gwleidyddol yn hynny o beth, yn cynnwys cyflwyno’r pwysau/arbedion a ddygwyd ymlaen.\nYchwanegodd y Pennaeth Cyllid, er ei fod yn setliad anarferol o uchel, roedd yn cynnwys cyfrifoldebau ychwanegol ac adroddodd am asesiadau ariannu’r elfennau newydd hynny a gwaith gyda Chymdeithas Llywodraeth Leol Cymru a Swyddogion S.151 mewn perthynas â hynny a thybiaethau ariannu dilynol. O ran cynnydd yn Nhreth y Cyngor, roedd yr arwyddion presennol ar draws Cymru yn amrywio rhwng 2.95% a 4.95%.\nGwnaeth y Cabinet drafod cynigion y gyllideb ac fe ganolbwyntiodd y drafodaeth ar y materion canlynol -\n· ar gais y Cynghorydd Brian Jones er budd preswylwyr, rhoddodd yr Aelod Arweiniol fanylion am yr ymgynghoriad a gynhaliwyd ar broses y gyllideb ac esboniodd yr acronymau a ddefnyddiwyd, gan ddangos cyfranogiad yr holl uwch swyddogion a’r aelodau etholedig yn y broses honno, yn ogystal ag ysgolion ac undebau llafur.\nRhoddwyd cyfle i’r holl aelodau etholedig roi mewnbwn i’r broses a chynhaliwyd cyfarfodydd ychwanegol gydag Arweinwyr Grwpiau Gwleidyddol er mwyn cyflwyno pwysau/arbedion. Cafodd pwysau/arbedion a gyflwynwyd gan y grwpiau gwleidyddol eu trafod yn y gweithdy ar gyllideb y cyngor ym mis Rhagfyr ac estynnwyd gwahoddiad i bob aelod etholedig fynychu’r gweithdy hwnnw.\n· Roedd y Cynghorydd Bobby Feeley yn falch o nodi y byddai gweithwyr yn sector gofal cymdeithasol y Cyngor a sector gofal cymdeithasol y sector preifat yn derbyn y Cyflog Byw Gwirioneddol a theimlai bod hyn yn gam cyntaf pwysig.\nEr hyn, er gwaethaf y cynnydd, roedd gwaith ar ôl i’w wneud er mwyn sicrhau bod gweithwyr gofal cymdeithasol yn derbyn tâl teg a haeddiannol am y gwaith maen nhw'n ei wneud ac mae yna argyfwng recriwtio difrifol yn y gwasanaethau gofal cymdeithasol ar hyn o bryd sy’n rhoi pwysau ychwanegol ar y staff presennol\n· wrth ymateb i gwestiwn gan y Cynghorydd Mark Young ynghylch gweithredu taliadau’r Cyflog Byw Gwirioneddol i staff gofal cymdeithasol, dywedodd y Cyfarwyddwr Corfforaethol:\nRoedd cymunedau’n cydnabod y cymhlethdodau sy’n gysylltiedig â’r gwaith hwnnw a soniwyd y byddai cyfarfodydd yn cael eu cynnal yn fuan gyda chydweithwyr a phartneriaid er mwyn penderfynu beth fyddai'r ffordd orau i fwrw ymlaen â'r gwaith hwnnw yn y dyfodol. Rhoddwyd sicrwydd bod y ... view the full Cofnodion text for item 9.\nFINANCE REPORT - App 2 Service Variance Narrative , Eitem 10. PDF 437 KB\nFINANCE REPORT - App 3 Capital Plan Summary , Eitem 10. PDF 193 KB\nFINANCE REPORT - App 4 Major Projects , Eitem 10. PDF 473 KB\n· rhagwelir y bydd gorwariant o £1.641 miliwn ar gyllidebau gwasanaeth a chyllidebau corfforaethol\n· manylion arbedion ac arbedion effeithlonrwydd y cytunwyd arnynt gwerth £2.666 miliwn yn ymwneud â ffioedd a chostau, arbedion gweithredol, newidiadau i ddarpariaeth gwasanaethau ac ysgolion.\n· tynnwyd sylw at y risgiau a’r tybiaethau presennol yn ymwneud â meysydd gwasanaeth unigol, cyllidebau corfforaethol ac ysgolion ynghyd ag effaith ariannol y coronafeirws a’r sefyllfa o ran ceisiadau ariannol i Lywodraeth Cymru, a\nCyfeiriodd y Cynghorydd Brian Jones at lwyddiant Parc Adfer sy’n rhan o Brosiect Trin Gwastraff Gweddilliol Gogledd Cymru yng Nglannau Dyfrdwy, sy’n prosesu gwastraff gweddilliol yn hytrach na’i roi mewn safleoedd tirlenwi. Mae’r cynnydd yn y defnydd a wneir o’r cyfleuster yn ymateb cadarnhaol i’r rhaglen newid hinsawdd. Roedd y Cynghorydd Thompson-Hill yn cydnabod y pwysau yn ystod y flwyddyn o ran y ffioedd a godir ar ddefnyddwyr y gwasanaeth ar y giatiau ond byddai’r gost yn cael ei had-dalu yn y flwyddyn ariannol nesaf. Byddai rhagor o waith yn cael ei wneud er mwyn dod o hyd i gyllid er mwyn ymdrin â’r pwysau ond, os na fyddai digon o arian ar gael, byddai’n cael ei gyflwyno fel pwysau gwasanaeth yn y flwyddyn ariannol nesaf.\nRHAGLEN GWAITH I’R DYFODOL Y CABINET PDF 371 KB\nNododd yr Aelodau fod yr eitem am ‘Gymeradwyo Dyfarnu Contract ar gyfer Fflyd Gwastraff newydd i gefnogi'r Model Gwasanaethau Gwastraff newydd’ wedi cael ei haildrefnu o fis Chwefror i fis Mawrth, a bod cyfarfod y Cabinet wedi cael ei newid o 22 Mawrth i 15 Mawrth. Nodwyd hefyd y bydd yr Asesiad o Anghenion Poblogaeth Gogledd Cymru yn cael ei ystyried yn y Cyngor llawn.\nDiolchodd y Prif Weithredwr i’r swyddogion am yr adroddiadau manwl ac am ateb cwestiynau a diolchodd hefyd i’r aelodau am fod yn bresennol ac am lefel yr herio a’r cwestiynu. Roedd yr Arweinydd yn cefnogi ac yn ategu’r teimladau hyn.


Pob Gnocchi, Cyw Iâr a Tomato – Llawn Daioni\nPob Gnocchi, Cyw Iâr a Tomato\nPosted by llawndaioni on Tachwedd 28, 2016 Ebrill 24, 2017\nMae pobi’r cyw iâr yn y saws tomato yn rhoi blas sawrus (savoury) iawn i bopeth. Dwi wedi ceisio cadw’r rysáit yma mor syml â phosib ond teimlwch yn rhydd i ychwanegu pethau fel rhosmari, oregano neu hyd yn oed tsili. Fysa llond llaw o sbigoglys (ffres neu wedi’u rhewi) yn wych ynddo hefyd. Mae’r rysáit hefyd yn dyblu’n dda os rydych am baratoi bwyd i fwy o bobl.\nDigon i 2\n500g o gnocchi\nUn tun o domatos\nPedair coes/clun cyw iâr (chicken thighs)\nWiniwn bach wedi’i dorri’n fân\nUn coesyn o seleri wedi’i dorri’n fân\nUn neu ddau ewin o arlleg wedi’i dorri’n fân\nCynheswch y ffwrn i 200 gradd Celsius.\nCynheswch bot caserol ar yr hob cyn sesno a ffrio’r cyw iâr ar yr ochr croen yn unig mewn llwy fwrdd o olew olewydd am tua 5 – 8 munud cyn ei dynnu allan. Rhowch i un ochr.\nGostyngwch y gwres a ffriwch y moron, seleri a’r garlleg tan ei bod yn feddal – tua 8 munud. Ychwanegwch y tomatos a swiliwch ychydig o ddŵr yn y tin i sicrhau nad ydych yn gwastraffu dim. Ychwanegwch y cyw iâr yn ôl i’r pot a dewch a phopeth fyny i fudferwi (simmer). Gwnewch yn siŵr fod croen y cyw iâr ddim o dan arwyneb y saws.\nRhowch y pot caserol yn y popty heb ei orchuddio a phobwch am 30 munud.\nAr ôl 30 munud, cymysgwch y gnocchi i mewn i’r pot a phobwch yn y ffwrn am 20 munud ychwanegol. Fe ddylai croen y cyw iâr fod yn crispi a’r cig yn dendr – profwch i weld bod y gnocchi wedi coginio trwodd cyn gweini.\nGweinwch hwn gyda salad gwyrdd a bara ffres i fopio’r saws.\nCofnod Blaenorol Cyw iâr a Chapatis\nCofnod Nesaf Spaghetti Macrell, Tomato a Tsili


Leanne Wood: 'Mae gen i gefnogaeth aelodau Plaid' - BBC Cymru Fyw\nImage caption Fe ennillodd Plaid Cymru bedair sedd yn Etholiad Cyffredinol 2017\nMae Leanne Wood wedi dweud mai hi fydd arweinydd Plaid Cymru pan ddaw etholiadau'r Cynulliad yn 2021.\nYn ôl Ms Wood mae ganddi gefnogaeth yr aelodau - ac mae ei chyd Aelod Cynulliad Rhun ap Iorwerth "yn deall nad yw swydd yr arweinydd yn wag."\nYm mis Awst fe ddywedodd Rhun ap Iorwerth y byddai'n ystyried sefyll ar gyfer yr arweinyddiaeth petai Ms Wood yn rhoi'r gorau i'r swydd.\nMae Plaid Cymru yn cwrdd y penwythnos hwn yng Nghaernarfon ar gyfer eu Cynhadledd Flynyddol ac ar drothwy'r gynhadledd fe ddywedodd Ms Wood:\n"Wrth gwrs fe allai fe [Rhun ap Iorwerth] fod yn arweinydd, ac fe allai rhai eraill fod hefyd.\n"Rwy'n falch iawn fy mod yn arwain plaid sydd â thalent anhygoel ac mae gennym nifer o bobl allai berfformio'r rôl o arwain y blaid hon, ond mae Rhun yn deall hefyd nad swydd arweinydd yn wag."\n"Rwy'n ymgeisio i fod yn Brif Weinidog yn 2021 ac mae gen i gefnogaeth yr aelodaeth i fod yn ymgeisydd."\n"Gwella ein perfformiad"\nYn flaenorol fe ddywedodd Simon Thomas, AC Canolbarth a Gorllewin Cymru, nad oedd Plaid Cymru yn perfformio cystal ag y gallai, ac roedd angen i'r blaid "wella eu gêm" yn y Cynulliad.\nPan ofynnwyd iddi am sylwadau Mr Thomas, dywedodd Leanne Wood: "Fe allwn bob amser wella ein perfformiad, pob un ohonom ar unrhyw adeg yn ein bywydau.\n"Felly ydyn, ni'n chwilio bob amser i godi ein gêm."\nGwrthododd Ms Wood awgrym fod Etholiad Cyffredinol 2017 yn "drychinebus" i'r blaid.\nDywedodd fod perfformiad Plaid Cymru mewn etholiad a gynhaliwyd ar fyr rybudd yn "nodedig."\nYchwanegodd mai camddehongliad o'r hyn ddigwyddodd fyddai galw'r ymgyrch etholiadol yn fethiant.\n"Pan edrychwch chi ar y dystiolaeth, dyw hynny ddim yn gywir.\n"Fe enillon ni sedd ychwanegol, felly roeddwn i'n eitha' hapus gyda'r canlyniad mewn gwirionedd."\nImage caption Dylai Plaid Cymru daro bargeinion gyda'r Ceidwadwyr, yn ôl yr Arglwydd Wigley\nYn y cyfamser, mae llywydd anrhydeddus y blaid, Yr Arglwydd Wigley, wedi dweud ei bod hi'n ddyletswydd ar y blaid i daro bargeinion gyda Llywodraeth Geidwadol San Steffan er mwyn gwneud "gwahaniaeth ymarferol" i gyfleoedd Cymru.\nMewn erthygl ym mhapur y Daily Post, dywedodd y cyn arweinydd y dylai Aelodau Seneddol y blaid fanteisio ar ddiffyg mwyafrif y Torïaid yn Nhŷ'r Cyffredin er mwyn "gweithio'n ymarferol ar ran pleidleiswyr".\nMae Ms Wood wedi gwrthod cydweithio â'r Ceidwadwyr ar sawl achlysur.\nYn gynharach eleni, gadawodd arweinydd Cyngor Conwy Gareth Jones grŵp y blaid ar y cyngor, wedi i aelodau blaenllaw o'r Blaid wrthod rhoi sel bendith i weinyddiaeth oedd yn cynnwys cynghorwyr Ceidwadol.\nAc ar drothwy cynhadledd y blaid yng Nghaernarfon mae Ms Wood wedi aildrefnu cyfrifoldebau ACau'r blaid, gan ddweud eu bod nawr yn "cydfynd yn well" gyda rolau gweinidogion Llywodraeth Cymru.\nMae'r prif newidiadau yn gweld Dai Lloyd yn troi'n llefarydd y blaid ar wasanaethau cymdeithasol ac iechyd cyhoeddus, tra bo Steffan Lewis yn ychwanegu cyllid i'w rôl yn delio â materion allanol fel Brexit.\nBydd y llefarydd ar iechyd, Rhun ap Iorwerth, hefyd yn delio â chwaraeon, oedd dan ofal Neil McEvoy cyn iddo gael ei wahardd gan grŵp y blaid yn y Cynulliad.\nFideo Rhun ap Iorwerth yn 'ystyried arwain Plaid'


Ti’m yn gyfarwydd â bod ar bwys pishyn mor dwym â fi! – Clonc360\nTi’m yn gyfarwydd â bod ar bwys pishyn mor dwym â fi!\nAmaethwr ifanc a diddanwr gonest o Lanllwni yn rhannu cyfrinachau diddorol â darllenwyr Clonc.\nOwain Davies yr amaethwr ifanc a’r adroddwr digri o Lanllwni sy’n ateb cwestiynau ‘Cadwyn Cyfrinachau’ Papur Bro Clonc y mis hwn.\nEr nad yw ei frawddeg bachu “Ti‘m yn gyfarwydd â bod ar bwys pishyn mor dwym â fi!” wedi gweithio hyd yn hyn, awgryma y byddai ffeindio gwraig iddo yn dipyn o her i ddarllenwyr Clonc.\nPetai’n fisged, byddai’n ‘Custard Cream’- tipyn o hen ffefryn er yn hen ffasiwn a ddim yn ffansi. Gall fod bach yn sych ar yr ochr fa’s ond mae iddo ganol meddal a melys.\nMae Owain yn hoff o gymryd rhan yng ngweithgareddau mudiad y ffermwyr ifanc ac wrth ei fodd yn perfformio. Mae’n siaradwr cyhoeddus profiadol a dywed ei fod yn ddigon dwl i fod yn rhan o gast Pantomeim blynyddol Cwmni Actorion Theatr Felin Fach bob Rhagfyr.\nPwy sy’n ddylanwad arno? Am beth y mae’n breuddwydio amdano? Beth oedd yr eiliad a newidiodd ei fywyd? Ceir atebion i’r cwestiynau hyn a llawer iawn mwy yn rhifyn mis Mai Papur Bro Clonc. Gellir lawrlwytho copi am ddim o wefan Clonc.\nMae Owain yn gymeriad ei filltir sgwâr, yn berson ifanc diddorol a diymhongar iawn ac yn credu yn y gwerthoedd traddodiadol. Diolch iddo am rannu ei gyfrinachau â ni ac am ein gwneud ni i chwerthin ar adeg digon ansicr i bawb.


Cronfeydd wrth gefn ysgolion: ar 31 Mawrth 2021 | LLYW.CYMRU\nCronfeydd wrth gefn ysgolion: ar 31 Mawrth 2021\nMae'r adroddiad yn rhoi dadansoddiad o'r cronfeydd ariannol wrth gefn a ddelir gan ysgolion ar 31 Mawrth 2021.\nCyfanswm lefel y cronfeydd wrth gefn yn ysgolion Cymru oedd £181 miliwn ar 31 Mawrth 2021, sy'n gyfwerth â £393 y disgybl. Cynyddodd lefel gyffredinol y cronfeydd wrth gefn £149 miliwn o'i gymharu â'r flwyddyn flaenorol. Roedd cronfeydd wrth gefn mewn ysgolion cynradd yn cyfrif am £120 miliwn.\nYn ystod 2020-21 cynyddodd cronfeydd wrth gefn ysgolion yn sylweddol oherwydd effaith pandemig COVID-19 a chyllid craidd ychwanegol a gyhoeddwyd yn hwyr yn y flwyddyn ariannol. Mae ysgolion wedi parhau i dderbyn eu cyllid craidd arferol ynghyd â chyllid ychwanegol COVID-19 wrth iddynt leihau gwariant ar elfennau fel athrawon cyflenwi, hyfforddiant staff, arholiadau, deunyddiau addysgol a biliau cyfleustodau oherwydd cyfnodau amrywiol o gau ysgolion yn ystod y flwyddyn.\nCynyddodd cronfeydd wrth gefn ysgolion cynradd £ 81 miliwn yn y flwyddyn ddiweddaraf a chynyddodd cronfeydd wrth gefn ysgolion uwchradd £ 57 miliwn.\nRoedd gan Geredigion y lefel uchaf o gronfeydd wrth gefn fesul disgybl, sef £666, a Powys yr isaf, gyda £189 y disgybl.\nRoedd gan 56 o ysgolion cynradd, 32 o ysgolion uwchradd, 3 o ysgolion arbennig, 1 ysgol feithrin a 5 ysgol ganol yng Nghymru gronfeydd wrth gefn negyddol a oedd yn gyfwerth â £17 miliwn. Roedd gan y 1,385 o ysgolion eraill gronfeydd wrth gefn positif; roedd gan 616 ohonynt gronfeydd wrth gefn gwerth mwy na 10% o gyfanswm y gwariant a glustnodwyd ar eu cyfer.\nCronfeydd wrth gefn ysgolion: ar 31 Mawrth 2021 , Saesneg yn unig, math o ffeil: PDF, maint ffeil: 749 KB